Thesstips • Η δική μου Θεσσαλονίκη\nΤα 3 είδη μασάζ που αξίζει να δοκιμάσεις\nΤο μασάζ είναι ένα «δώρο» που αξίζει να κάνεις στον εαυτό σου. Το ZenConnect προσφέρει…\n5 βιβλία για να διαβάσεις το καλοκαίρι του 2022\n5 βιβλία για να διαβάσεις το καλοκαίρι του 2022. Θρίλερ, μυθιστορήματα, βιβλία αυτογνωσίας. Εσύ τί…\nΑυτοί είναι οι θερινοί κινηματογράφοι της Θεσσαλονίκης\nΗ Θεσσαλονίκη ανέκαθεν ήταν σινεφίλ, ακόμα και το καλοκαίρι. Εδώ θα βρεις τους θερινούς κινηματογράφους…\nΟ απόλυτος συνδυασμός Gaming και Real Eating έρχεται στην Αθήνα. Games & Food Festival Powered…\nΑν ψάχνεις αφορμή για να πας στην Αθήνα, αυτό το event είναι η ευκαιρία που περίμενες. Το Games & Food Festival Powered by Κωτσόβολος θα είναι στο ΟΝ για τρεις ημέρες στο Εκθεσιακό Κέντρο Περιστερίου.\nΤο καλοκαίρι είναι η επίσημη εποχή του διαβάσματος. Οι νέες κυκλοφορίες βιβλίων είναι πολλές κι εσύ δεν ξέρεις ποιο να διαλέξεις για να πάρεις μαζί σου στις διακοπές. Αυτά είναι τα 5 βιβλία που κατά την γνώμη μου αξίζει να τα διαβάσεις το φετινό καλοκαίρι.\nΟ Γιάννης Πλούταρχος και ο Γιώργος Θεοφάνους στο θέατρο Γης\nΟ Γιάννης Πλούταρχος και ο Γιώργος Θεοφάνους ξεκινούν μια καλοκαιρινή περιοδεία στην Ελλάδα, που θα θυμόμαστε για καιρό.\nΤο Stoiximan AegeanBall Festival επιστρέφει στην Σύρο\nΤο Stoiximan AegeanBall Festival επιστρέφει στην Σύρο. Μόλις δέκα ημέρες έχουν απομείνει για την ολοκλήρωση των εγγραφών και οι δηλώσεις συμμετοχής καταφθάνουν αθρόα από όλα τα μέρη της Ελλάδας.\nΑλλάζει όψη η παλιά παραλία Θεσσαλονίκης\nΑλλάζει όψη η παλιά παραλία στην Θεσσαλονίκη, μετά και την ολοκλήρωση του αρχιτεκτονικού διαγωνισμού που προκήρυξε ο Δήμος Θεσσαλονίκης. Από τις δεκαπέντε συνολικά προτάσεις, μία κατέκτησε το πρώτο βραβείο.\nΑυλαία του «CINE ΠΥΛΑΙΑ» με δωρεάν προβολή ταινίας\nΔέκατο καλοκαίρι με ταινίες κάτω απ’ τα αστέρια υπόσχεται το δημοτικό σινεμά «CINE ΠΥΛΑΙΑ». Φέτος ανοίγει τις πόρτες του την Τετάρτη 15 Ιουνίου, με τη δωρεάν προβολή της ταινίας μυστηρίου «Έγκλημα στο Νείλο».\nΔιήμερο μικρασιάτικης κουζίνας στην Θεσσαλονίκη\nΔιήμερο Μικρασιάτικης κουζίνας διοργανώνει ο Δήμος Θεσσαλονίκης, στο πλαίσιο της επετείου των 100 χρόνων από τη Μικρασιατική Καταστροφή.\n6 συναυλίες και παραστάσεις που αξίζει να δεις στο φετινό Φεστιβάλ Καλοκαιριού\nΤο Φεστιβάλ Καλοκαιριού του Δήμου Θεσσαλονίκης επιστρέφει δυναμικά το φετινό καλοκαίρι. Με ένα πλούσιο πρόγραμμα γεμάτο συναυλίες και θεατρικές παραστάσεις, το μόνο σίγουρο είναι ότι κανείς δεν θα μείνει απογοητευμένος. Οι εκδηλώσεις ξεκίνησαν τον Μάιο με την μεγάλη συναυλία αφιέρωμα στον Δημήτρη Μητροπάνο. Δες ποιες συναυλίες και θεατρικές παραστάσεις δεν πρέπει να χάσεις φέτος, καθώς και πληροφορίες για τα εισιτήρια και το αναλυτικό πρόγραμμα εκδηλώσεων.\nInTips, Θέατρο & Σινεμά\nΟ «Φιλοκτήτης» του Σοφοκλή στο θέατρο Δάσους\nΗ τραγωδία του Σοφοκλή «Φιλοκτήτης» ανεβαίνει στην Θεσσαλονίκη για δύο παραστάσεις στο θέατρο Δάσους. Τον απαιτητικό ρόλο του πληγωμένου ομώνυμου ήρωα ερμηνεύει ο Τάσος Νούσιας, αυτόν του φιλόδοξου Νεοπτόλεμου αναλαμβάνει ο πολλά υποσχόμενος Γιώργος Αμούτζας, ενώ στον ρόλο-πρόκληση του πολυμήχανου Οδυσσέα βρίσκουμε την Μαρία Πρωτόπαππα. Μαζί τους ένας 6μελής χορός ταλαντούχων ηθοποιών.\nBeach bars Shopping Άθληση Αθήνα Βιβλίο Γλυκά Διασκέδαση Δωρεάν Εκδηλώσεις Εκπαίδευση Ελλάδα Θέατρο Θεσσαλονίκη Ιστορία Καφές Κρήτη Μουσική Νέα Ξενοδοχεία ΟΑΣΘ Πισίνες Ποδήλατο Πολιτισμός Ποτό Ταινίες Ταξίδια Υγεία Φαγητό Φοιτητές Χαλκιδική\nNo colors, just feelings. @ioannis.anst #thessal\n⚡ @nicola.alexandra29 @balkazaar_official #the\nHome 💙 @vasso_tsoulou #thessaloniki #thesstip\n💙 @giannistri #thessaloniki #thesstips #thess\nΣκυφτός στο δειλινό ρίχνω τ


Samsung W2017: Ένα clamshell με Snapdragon 820 και 4GB RAM | Techblog.gr\nSamsung W2017: Ένα clamshell με Snapdragon 820 και 4GB RAM\nΠαρασκευή, 04/11/2016 · Λορένα Σιούτη Samsung Samsung Android Smartphones Samsung Smartphones\nΣχεδόν έναν χρόνο μετά το Samsung W2016 και έπειτα από πολλές διαρροές, η Samsung ανακοίνωσε επίσημα το νέο της high-end clamshell. To Samsung W2017 όπως και ο προκάτοχός του φορά top χαρακτηριστικά με το “παραδοσιακό” clamshell design, που ήταν μόδα πριν από πολλά χρόνια.\nΤο Samsung W2017 ενσωματώνει επεξεργαστή Snapdragon 820, μνήμη RAM 4GB και χωρητικότητα 64GB με δυνατότητα επέκτασης. Διαθέτει δυο οθόνες αφής 4.2 ιντσών Super AMOLED ανάλυσης 1080p. Η κάμερα είναι 12 Megapixel με διάφραγμα φακού f/1.9 και 4K video recording, η εμπρόσθια κάμερα 5 Megapixel.\nTο νέο smartphone φορά μπαταρία 2300mAh, έχει διαστάσεις 127.8×61.4×15.8 χλστ. και ζυγίζει 208 γραμμάρια (λόγω του μεταλλικού frame). Διαθέτει αισθητήρα δαχτυλικών αποτυπωμάτων, Always On Display και γρήγορη ασύρματη φόρτιση και τρέχει Android 6.0.1 Marshmallow.\nΗ κυκλοφορία του Samsung W2017 θα ξεκινήσει σύντομα από Κίνα και είναι αμφίβολο αν θα βγει εκτός Ασίας. Η τιμή δεν ανακοινώθηκε, αλλά φημολογείται γύρω στα CNY 20.000 που σημαίνει γύρω στα 2953 δολάρια ή 2661 ευρώ. Αν ισχύει η τιμή, θα είναι πολύ πιο ακριβό από το περσινό Samsung W2016 που βγήκε στα CNY 9999 ($1476 δολ./1330 ευρώ).\nNice broken displays anymore\nτιμή πάνω από χιλιάρικο για αυτή τη ρακέτα;;;; μπράβοοοοοο!!!!!\nΑσε μας ρε σαμυ εκανες που εκανες τη μακακια…με το note πας κ μου βγαζεις ενα αγγουρι 1330 €….\nΧαχαχαχαχα 2000 ευρώ για αυτό το πράγμα??εγώ και 500 να το είχα θα το σκεφτόμουν πολύ!!!! Από τι φενεται η Samsung ψάχνει για κορόιδα….\nΔεν είναι για σας άδικα κραζετε!!!\nΑπευθύνεται σε πάμπλουτους\nΕντυπωσιακά χαρακτηριστικά που το κάνουν μοναδικό!!!\nΑλλά κ design που το καθιστά αρκετά όμορφο\n@Ιωάννης jb παίζει να τρολαρεις αλλιώς δεν εξηγείται ακούς εκεί “χαρακτηριστικα που το κάνουν μοναδικό”και “design που το καθιστά αρκετά όμορφο”!!\nΆσχετα από τιμές κλπ , δυο οθόνες σε τι χρειάζονται ρε παιδιά ;\nbezilys.. Γιατί να τρολαρω?\nΣοβαρά μιλάω… έχω κάπου λάθος??\nλοιπον εχουμε και λεμε,με αυτα τα λεφτα παιρνω smartphone με καλα χαρακτηριστικα,φτιαχνω ενα σουπερ ουαου pc μια tv και μου μενουν και φραγκακια για να βγαλω την κοπελια βολτιτσα..\nΤέλη λέμε κ ξαναλεμε το ίδιο από χθες!! δεν απευθύνεται σε σένα αλλά σε άτομα που έτσι δεν σκέφτονται διότι έχουν πολλά εκατομμύρια ευρώ περιουσία\nΚύριε @Ιωάννης jb αφήστε τον @telis να ονειρεύεται αφού τόσο πολύ λαχταράει να έχει το δικό του smartphone με pc και tv. Πάλι καλά που είναι και αυτά σαν βιτρίνα να τα βλέπουμε. Ευχαριστώ και συγνώμη.\n@Ιωάννης jb και εκατομμύρια να έχει άλλος σιγά μην πάρει κινητό με design δεκαετίας πριν!! Εκτός κι αν είναι τόσο ψώνιο και να λέει ότι έχει το πιο ακριβό τηλέφωνο αλλά και τα specs δεν λένε πολλά για τα λεφτά που κάνει άρα……..


Ταπητοκαθαριστήρια Μαυρίδη | Καθαρισμός και φύλαξη χαλιών\nΑπό το 1960, η εγγυημένη τέχνη του καθαρισμού των χαλιών σας!\nΑσχολούμαστε αποκλειστικά με τον καθαρισμό και την επισκευή χαλιών και ταπετσαριών, γιατί πιστεύουμε ότι μόνο με την εξειδικευμένη εργασία μπορούμε να παραδώσουμε στον πελάτη μας, το καλύτερο δυνατό αποτέλεσμα εγγυημένα, γρήγορα και με ασφάλεια.\nΕνημερωνόμαστε, εξοπλιζόμαστε και βελτιωνόμαστε συνεχώς!\nΑκολουθούμε πιστά τα βήματα των τεχνολογικών εξελίξεων, στον χώρο του καθαρισμού και εφοδιαζόμαστε συνεχώς, με υλικά και εργαλεία τελευταίας τεχνολογίας, για την καλύτερη και αποδοτικότερη φροντίδα των πολύτιμων χαλιών σας.\nΑπό το 2015 έχουμε λάβει πιστοποιήσεις δεξιοτήτων καθαρισμού ταπήτων και ταπετσαριών από την TUV Austria. Από το 2019, είμαστε εγγεκριμένος, από την Woolsafe και τον IICRC, πάροχος υπηρεσιών καθαρισμού μάλλινων επιφανειών.\nΗ πολυετής εμπειρία σε συνδυασμό με τις πιστοποιήσεις γνώσεων και την εξειδικευμένη εργασία μας, εγγυώνται το ιδανικότερο αποτέλεσμα σε οποιαδήποτε εργασία μας ανατεθεί.\nΕιδικός καθαρισμός ευαίσθητων χειροποίητων χαλιών!\nΕιδικά για τα χειροποίητα χαλιά, στα Ταπητοκαθαριστήρια Μαυρίδη, η επαγγελματική προσοχή και η ορθή συντήρηση, με σεβασμό στην αξία τους, παρέχουν το μόνο αξιόπιστο τρόπο, ώστε να διατηρηθούν ακέραια και ανέπαφα.\nΗ αξία ενός χειροποίητου χαλιού μπορεί να υποβαθμιστεί κατά πολύ, αν ο καθαρισμός και η συντήρησή του δεν γίνουν από εξειδικευμένους τεχνικούς καθαρισμού. Η πιθανή βλάβη που μπορεί να προκληθεί, μπορεί να είναι, πολλές φορές, μοιραία και μη αναστρέψιμη.\nΕκτελούμε ελέγχους χρωμάτων και ινών, πριν την επεξεργασία των ευαίσθητων τεμαχίων, ξεχωριστά.\nΧρησιμοποιούμε τις αντίστοιχες, ενδεδειγμένες τεχνικές.\nΧρησιμοποιούμε ενδεδειγμένα και πιστοποιημένα υλικά για τον καθαρισμό τους.\nΔΕΙΤΕ ΤΙΣ ΔΙΑΔΙΚΑΣΙΕΣ ΜΑΣ\nΤο μεράκι και η συνέπεια των ιδρυτικών μελών, μπολιάστηκε επιτυχημένα στις επόμενες γενιές, οι οποίες συνδύασαν άρτια την αποκτηθείσα εμπειρία με τις εξειδικευμένες γνώσεις καθαρισμού και την τεχνολογική ανάπτυξη της επιχείρησης. Οι νέες μας εγκαταστάσεις δημιουργήθηκαν για την καλύτερη εξυπηρέτηση των αναγκών, του διαρκώς αυξανόμενου πελατολογίου μας.\nΜε μία κλήση στο τηλεφωνικό μας κέντρο, κλείνετε το ραντεβού παραλαβής σε ημερομηνία και ώρα που ταιριάζει στο προσωπικό σας πρόγραμμα. Την ημέρα που επιλέξατε, ένα από τα εξειδικευμένα συνεργεία μας θα βρεθεί στο χώρο σας για την παραλαβή των χαλιών σας.\nΕΙΔΙΚΟΣ – ΣΤΕΓΝΟΣ ΚΑΘΑΡΙΣΜΟΣ ΧΕΙΡΟΠΟΙΗΤΩΝ ΧΑΛΙΩΝ\nΤα χειροποίητα χαλιά, έχουν συνήθως μεγαλύτερο κόστος αγοράς και χρειάστηκε πολύ περισσότερος χρόνος για την κατασκευή τους, από άλλα συμβατικά μηχανοποίητα χαλιά. Η αξία τους, οικονομική και συναισθηματική, είναι σημαντική και για αυτό θα πρέπει να προσέχουμε λίγο περισσότερο την χρήση αλλά και την συντήρησή τους.\nΒΙΟ-ΚΑΘΑΡΙΣΜOΣ / ΦΡΕΣΚAΡΙΣΜΑ / ΣΥΝΤHΡΗΣΗ / ΑΠΛH ΦYΛΑΞΗ ΧΑΛΙΩΝ\nΟι τέσσερις αυτές εργασίες χρησιμοποιούνται για να ορίσουν στην ουσία παρόμοιες διαδικασίες, οι οποίες ικανοποιούν περίπου την ίδια ανάγκη.\nΚΑΘΑΡΙΣΜΟΣ ΣΕ ΚΟΥΒΕΡΤΕΣ, ΠΑΠΛΩΜΑΤΑ ΚΑΙ ΛΟΥΤΡΙΝΑ\nΗ συντήρηση σε κουβέρτες, παπλώματα και λούτρινα δεν θα πρέπει να προβληματίζουν κανένα διότι με τα υπερσύχρονα πλυντήρια μας και τα υλικά που χρησιμοποιούμε, όλα αυτά καθαρίζονται κ φροντίζονται ώστε να επιστρέφουν στον κάθε πελάτη μας, κατά το δυνατον, όπως όταν πρωτοαποκτήθηκαν!\nΑν για κάποιο λόγο (πάροδος χρόνου, κακή χρήση ή συντήρηση) το χαλί σας υποστεί κάποια άλλη φθορά (σκίσιμο, κόψιμο, τρύπα, κτλ.) έχουμε την δυνατότητα να την αντιμετωπίσουμε με τον καλύτερο δυνατό τρόπο χάρη στην πολύχρονη πείρα μας. Επισκευάζουμε κάθε μορφής φθορά.\nΕΙΔΙΚΕΣ ΕΡΓΑΣΙΕΣ (ΠΛΑΣΤΙΚΟΠΟΙΗΣΗ, ΑΔΙΑΒΡΟΧΟΠΟΙΗΣΗ)\nΟι δύο πιο πιο συχνές ειδικές εργασίες που μπορούμε να κάνουμε για την αντιμετώπιση κάποιου συγκεκριμένου προβλήματος είναι η Πλαστικοποίηση και η Αδιαβροχοποίηση. Στην Πλασικοποίηση περνάμε μία στρώση lattex ή περισσότερες, στην πίσω πλευρά του χαλιού μας.\nΕΠΙ ΤΟΠΟΥ ΚΑΘΑΡΙΣΜΟΣ ΣΑΛΟΝΙΟΥ\nΤο σαλόνι μας έχει πολλά έπιπλα τα οποία χρησιμοποιούμε καθημερινά. Οι καναπέδες, οι πολυθρόνες, οι καρέκλες της τραπεζαρίας, επιβαρύνονται καθημερινά με ρύπους διαφόρων ειδών και λεκέδες πολλών ειδών, από ατυχήματα. Ο επί τόπου καθαρισμός είναι μία λύση γρήγορη, οικονομική και αποτελεσματική.\nΕΠΙ ΤΟΠΟΥ ΒΙΟ–ΚΑΘΑΡΙΣΜΟΣ ΣΤΡΩΜΑΤΩΝ\nΤο στρώμα πάνω στο οποίο περνάμε το ένα τρίτο της ζωής μας είναι ίσως το πιο ακάθαρτο σημείο στο σπίτι μας. Καθαρίζουμε τακτικά το σπίτι μας, πλένουμε τα ρούχα μας, αλλάζουμε σεντόνια όμως κοιμόμαστε πάνω σε βρώμικα στρώματα.\nΕΠΙ ΤΟΠΟΥ ΚΑΘΑΡΙΣΜΟΣ ΜΟΚΕΤΑΣ\nΗ τοποθετημένη μοκέτα, ή κάποιο μεγάλο χαλί το οποίο έχει πολλά βαριά αντικείμενα επάνω του και δεν ξεστρώνεται συχνά, επιβαρύνονται καθημερινά με ρύπους διαφόρων ειδών και λεκέδες από διάφορα ατυχήματα. Αν το ξέστρωμά τους δεν αποτελλεί επιλογή για την δεδομένη στιγμή, ο επί τόπου καθαρισμός είναι μία λύση γρήγορη, οικονομική και αρκετά αποτελεσματική.\nΧαρείτε τα πάντα… πάνω στα χαλιά σας!\nΧρήσεις, συμβουλές αγοράς και συντήρησης των χαλιών που χρησιμοποιούμε καθημερινά.\nΣας λέρωσε το αγαπημένο σας χαλί; Μην τον μαλώσετε!\nΕκπαιδεύστε τον και αφήστε τους λεκέδες… στους ειδικούς.\nΣυμβουλές αντιμετώπισης ατυχημάτων και αγοράς χαλιού ιδανικού για κατοικίδια ζωάκια.\nΑσχοληθείτε με τις χαρές των παιδιών σας και αφήστε τις έγνοιες… σε εμάς.\nΣυμβουλές καθαριότητας και αγοράς χαλιών.\nΤακτικός επαγγελματικός καθαρισμός χαλιών και υφασμάτινων επιφανειών. Γιατί είναι απαραίτητος?\nΚατασκευή χειροποίητων χαλιών Ανατολής (Oriental)\nΝέα σχολική χρονιά – Συμβουλές για το Καθάρισμα και την Τακτοποίηση\nΥΠΟΛΟΓΙΣΜΟΣ ΤΙΜΗΣ & ΠΑΡΑΓΓΕΛΙΑ\nΕνδιαφέρεστε για κάποια\nαπό τις υπηρεσίες μας;


Διευρύνουν τα κέρδη δείκτες μετά από νέες δηλώσεις Τραμπ. Υψηλότερα κινείται το αργό. Στο 2,41% η απόδοση του αμερικανικού 10ετούς. Ενισχύεται το δολάριο έναντι του ευρώ.\nΔημοσιεύθηκε:14 Μαΐου 2019 - 16:42\nΤελ. Ενημ.:14 Μαΐου 2019 - 18:41\nΥψηλότερα κινούνται οι αμερικανικές μετοχές την Τρίτη μία ημέρα μετά την απότομη βουτιά που προκάλεσε η κλιμάκωση της εμπορικής διαμάχης ανάμεσα στην Κίνα και τις ΗΠΑ.\nΟι δείκτες διεύρυναν τα αρχικά αδύναμα κέρδη μετά τη δήλωση του Αμερικανού προέδρου Ντόναλντ Τραμπ ότι ο διάλογος με την Κίνα συνεχίζεται.\nΟ Dow Jones ενισχύεται 1,2% στις 25.642 μονάδες, ο Nasdaq κινείται 1,4% υψηλότερα στις 7.775 μονάδες, ενώ ο S&P 500 καταγράφει κέρδη 1,2% στις 2.847 μονάδες.\nΤη Δευτέρα ο Dow Jones βούτηξε 2,4% ή 617 μονάδες, όσο και ο S&P 500, ενώ ο Nasdaq βούλιαξε 3,4%.\nΤο Πεκίνο ανακοίνωσε λίγο πριν το χθεσινό άνοιγμα του χρηματιστηρίου της Νέας Υόρκης ότι θα αυξήσει τους δασμούς σε εισαγωγές αμερικανικών προϊόντων αξίας $60 δισ. Η κινεζική κυβέρνηση ανέφερε ότι οι δασμοί θα τεθούν σε ισχύ την 1η Ιουνίου και θα ανέλθουν έως το 25%.\nΗ δήλωση του Ντόναλντ Τραμπ το βράδυ της Δευτέρας ότι θα φανεί τις επόμενες τρεις με τέσσερις εβδομάδες αν το ταξίδι αντιπροσωπείας των ΗΠΑ στην Κίνα θα αποδειχτεί επιτυχημένο, επανέφερε μια σχετική ηρεμία στις αγορές. «Έχω ένα αίσθημα ότι θα είναι πολύ επιτυχημένο» πρόσθεσε.\nΟι επενδυτές ανακουφίστηκαν και από την εξαγγελία του Τραμπ ότι θα συναντηθεί με τον Κινέζο πρόεδρο Σι Τζινπίνγκ τον επόμενο μήνα σε σύνοδο της G20 και ότι δεν έχει λάβει ακόμα απόφαση για τον αν θα επιβάλει δασμούς σε νέα κινεζικά προϊόντα.\nΣτην αγορά συναλλάγματος, το δολάριο ενισχύεται έναντι του ευρώ, του γεν και της βρετανικής λίρας. Η ισοτιμία με το ευρωπαϊκό νόμισμα διαμορφώνεται στο επίπεδο του 1,216 δολ./ευρώ.\nΣτα ομόλογα, η απόδοση του αμερικανικού 10ετούς ομολόγου κινείται δύο μονάδες βάσης υψηλότερα στο 2,42%.\nΣτα εμπορεύματα, το αργό πετρέλαιο σημειώνει άνοδο 0,8% στα 61,51 δολάρια το βαρέλι, ενώ ο χρυσός κινείται 0,17% χαμηλότερα, στα 1.299 δολάρια ανά ουγγιά.


Planitikos.gr || Επιστημονική ενημέρωση: Αναιμία στην κύηση\nΚατά την διάρκεια της εγκυμοσύνης είναι φυσιολογικό να παρατηρείται μείωση της τιμής οτυ αιματοκρίτη. Η εκσεσημασμένη όμως αναιμία κατά την κύηση συνδέεται με αυξημένο κίνδυνο για πρωορότητα,καθυστερημένη ενδομήτρια ανάπτυξη, ακόμη και ενδομήτριο θάνατο.\nΟ όγκος του πλάσματος κατά την διάρκεια της κύησης αυξάνει με αποτέλεσμα την αναιμία, λόγω αιμοαραίωσης. Το γεγονός αυτό ξεκινά από την έκτη εβδομάδα και φθάνει έως και την 22η-24η εβδιμάδα της κύησης , οπότε και η αύξηση του όγκου του πλάσματος είναι δυσανάλογη με την αύξηση της μάζας των ερυθρών της μητέρας και έτσι δημιουργείται η αναιμία εξ αραιώσεως . Έτσι η πτώση των τιμών της αιμοσφαιρίνης και του αιματοκρίτη ξεκινούν από την 6η εβδομάδα και οι ισορροπίες αποκαθίστονται περί την 22η εβδομάδα, οπότε και αρχίζει να αυξάνεται και πάλι η μάζα των ερυθροκυττάρων της μητέρας. Σύμφωνα με τον Παγκόσμιο Οργανισμό Υγείας η φυσιολογική εξ αραιώσεως αναιμία της κύησεως μπορεί να φτάσει μέχρι 11g/dl κατά το πρώτο 1ο και τρίτο 3ο τρίμηνο της εγκυμοσύνης και έως 10,5g/dl κατά το 2ο τρίμηνο της εγκυμοσύνης.\nΕπίσης οι ανάγκες του εμβρύου που αναπτύσσεται έχει ως αποτέλεσμα μεγαλύτερες ανάγκες σιδήρου και φυλλικού οξέος, με αποτέλεσμα την πτώση των τιμών αυτών των ιχνοστοιχείων στην μητέρα. Η σιδηροπενική αναιμία είναι η πιό συχνή μορφή αναιμίας κατά την κύηση. Οι μειωμένες αποθήκες σιδήρου προ της κυήσεως λόγω μεγάλου όγκου εμμήνου ρύσεως αποτελούν την πιο συχνή αιτία. Οι αυξημένες ανάγκες κατά την εγκυμοσύνη οδηγούν σε μεγάλο και αρνητικό ισοζυγιο σιδήρου και έτσι εμφανίζεται η σιδηροπενική αναιμία κατά το τρίτο κυρίως τρίμηνο.Φυσιολογικά στον κύκλο μίας εγκυμοσύνης χάνει περί τα 680mg σιδήρου (εμβρυική αιμοποίηση, πλακούντας , ομφάλιος λώρος, αμηνόρροια), που αντιστοιχούν σε 1300ml αίματος . Οι ημερήσιες ανάγκες σε σίδηρο κατά την κύηση είναι περί τα 2,5mg/ημέρα για τα δύο πρώτα τρίμηνα της κύησης , που αυξάνουν έως και τα 7,5 mg στο τελευταίο τρίμηνο. Σιδηροπενική αναιμία της μητέρας κατά το πρώτο και δεύτερο τρίμηνο συσχετίζεται με διπλάσιο κίνδυνο πρόωρου τοκετού και λιποβαρών εμβρύων. Η διάγνωση της σιδηροπενίας βασίζεται στις τιμές : αιμοσφαιρίνης , αιματοκρίτη, σιδήρου, τρανσφερίνης, σιδηροδεσμευτικής ικανότητας, αλλά στους δείκτες : MCV,MCH,TIBC. H συμπληρωματική δόση σιδήρου ξεκινά από 60mg/ημέρα και μπορεί να φτάσει και τα 200mg, ανάλογα με την επίπτωση της σιδηροπενίας. Προτιμάται ο δισθενής θειικός σίδηρος λόγω καλύτερης συστηματικής απορρόφησης, ενώ η παρεντερική χορήγηση σιδήρου έχει θέση μόνο σε σοβαρή δυσανεξία των από του στόματος δισκίων ή επί δυσσαπορόφησης, όπως γαστρεκτομής και τέλος σε περιπτώσεις όπου η απώλςια του αίματος είναι ταχύτερη από την αναπλήρωση αυτού. Yπάρχουν πολλές μελέτες που υποστηρίζουν την παρεντερική, ενδοφλέβια χορήγηση σιδήρου, μιας και τα νέα σκεύασματα χορήγησης είναι υπεραποτελεσματικά και πολύ εύκολα στην χορήγησή τους. Ένας απλός τύπος για τον υπολογισμό της δόσεως του σιδήρου γίνεται με τον τύπο :\nΔΟΣΗ Fe = ΒΑΡΟΣ ΣΩΜΑΤΟΣ σε kg x έλλειμα Hb x 3. Η μετάγγιση με συμπυκνωμένα ερυθρά αποτελεί την τελευταία επιλογή, σε περιπτώσεις αποτυχίας των προηγουμένων θεραπειών.\nΕάν η μητέρα πάσχει και από κάποιο θαλασσαιμικό σύνδρομο τότε παρατηρείται ακόμη μεγαλύτερη πτώση του αιματοκρίτη. Οι ασθενείς με ομόζυγο Β θαλασσαιμία πρέπει να παρακολουθούνται συστηματικά από κέντρα μεσογειακής αναιμίας. Οι γυναίκες με ετερόζυγο β θαλασσαιμία δεν εμφανίζουν συνήθως ιδαίτερα προβλήματα κατά την κύηση, αν και συνήθως ξεκινούν με χαμηλότερες αρχικές τιμές αιμοσφαιρίνης. Στις γυναίκες αυτές ισχύει μία στενή και τακτική παρακολούθηση ως προς τις τιμές του αιματοκρίτη, και φαίνεται πως και θεραπευτικά η παρεντερική χορήγηση σιδήρου απποτελεί τελικά την πιο αποτελεσματική μέθοδο αντιμετώπισης της αναιμίας.\nΑναρτήθηκε στο planitikos.gr στις 16.4.14


Σε ντελιβερά των μυστικών υπηρεσιών μετατράπηκε ο Μπους - Η συμβολική κίνηση που εναντιώνεται στο shutdown - Pentapostagma.gr : Pentapostagma.gr\nΔημοσίευση: 19 Ιανουαρίου 2019, 10:46 πμ | Ανανέωση: Ιανουάριος 19, 2019 στις 10:47 πμ\nΤο shutdown έχει προκαλέσει σοβαρά προβλήματα στους Αμερικανούς. Ο Τζορτζ Μπους θέλοντας να περάσει το δικό του μήνυμα έκανε διανομή πίστας στις μυστικές υπηρεσίες της χώρας!\nΠαραμένουν απλήρωτοι λόγω του κυβερνητικού shutdown. Αυτοπροσώπως πήγε πίτσα στους μυστικούς πράκτορες των ΗΠΑ ο πρώην πρόεδρος Τζορτζ Μπους.\nΟι μυστικοί πράκτορες, όπως όλοι οι κρατικοί υπάλληλοι της χώρας, παραμένουν απλήρωτοι εδώ και τέσσερις εβδομάδες, λόγω του συνεχιζόμενου κυβερνητικού shutdown.\nΟ κύριος Μπους ανέβασε την σχετική φωτογραφία στο προφίλ του στο Instagram καλώντας τους βουλευτές να «συνέλθουν» και «να βάλουν στην άκρη τα πολιτικά».\n«Η Λόρα κι εγώ είμαστε ευγνώμονες για το προσωπικό των Μυστικών μας Υπηρεσιών και τους χιλιάδες ομοσπονδιακούς υπαλλήλους που εργάζονται σκληρά για την χώρα μας απλήρωτοι. Και ευχαριστούμε τους συμπολίτες μας που τους υποστηρίζουν. Είναι ώρα οι ηγέτες και στις δύο πλευρές να αφήσουν την πολιτική στην άκρη, να συνέρθουν και να λήξουν αυτό το shutdown», έγραψε στην φωτογραφία.


Το BLoG-άκι του SV1GSU: Ε.Ε.Ρ. Πρόσκληση σε τακτική Γενική Συνέλευση\nσύμφωνα με το άρθρο 21 του καταστατικού σε Τακτική Γενική Συνέλευση στις 19 Ιανουαρίου 2014, ημέρα Κυριακή, στα εντευκτήρια της Ενωσης επί της οδού Παύλου Μελά 42, Περιστέρι Αττικής, με θέματα:\nΗ Γενική Συνέλευση θα αρχίσει στις 10.30 π.μ. και θα λήξει στις 15.00. Σε περίπτωση μη απαρτίας η Γενική Συνέλευση θα επαναληφθεί την επόμενη Κυριακή 26 Ιανουαρίου 2014 στον ίδιο τόπο και την ίδια ώρα.\nΕμ. Δαρκαδάκης, SV1IW Σωτ. Βανικιώτης SV1HER


Πέθανε ο Θόδωρος Καλλιοντζής - Εργασία Συν\nΟ τ. Νομάρχης Καβάλας έφυγε από τη ζωή σε ηλικία 63 ετών «νικημένος» από τον καρκίνο\nΑργά το βράδυ της Τετάρτης 25 Νοεμβρίου 2020 άφησε την τελευταία του πνοή στο Γενικό Νοσοκομείο Καβάλας όπου νοσηλεύονταν τις τελευταίες μέρες ο τ. Νομάρχης Καβάλας Θόδωρος Καλλιοντζής. Ήταν 63 ετών.\nΟ τελευταίος εκλεγμένος Νομάρχης του νομού, αφού «σφράγισε» με την παρουσία του τον θεσμό τον οποίο υπηρέτησε για τρεις συνεχόμενες τετραετίες, έδινε εδώ και μήνες τη δική του «μάχη» με τον καρκίνο.\nΠοιος ήταν ο Θόδωρος Καλλιοντζής\nΓεννήθηκε το 1957 στο Κοκκινόχωμα, σπούδασε στο τμήμα Φυσικής του Πανεπιστημίου Ιωαννίνων. Ανέπτυξε συνδικαλιστική δράση συμμετέχοντας στο ΔΣ του συλλόγου φοιτητών. Το 1989 εκλέχθηκε στη ΝΟΔΕ Καβάλας. Νομαρχιακός Σύμβουλος Παγγαίου (1989-90, 1991-92), της επαρχίας Καβάλας (1993-94). Αιρετός Νομαρχιακός Σύμβουλος (1994-98).\nΕκλέχθηκε Νομάρχης Καβάλας με την Νέα Δημοκρατία το 1998. Επανεκλέχθηκε το 2002 και το 2006. To 2010 έθεσε υποψηφιότητα για Δήμαρχος Καβάλας, αλλά δεν εξελέγη.\nΤα τελευταία χρόνια o Θόδωρος Καλλιοντζής ήταν ιδιαίτερα «ενεργός» στο Μέσο Κοινωνικής Δικτύωσης Facebook. Η τελευταία προσωπική ανάρτησή του έγινε την ημέρα των γενεθλίων του στις 6 Σεπτεμβρίου 2020. Αναλυτικά, ο τ. Νομάρχης έγραψε: «Τα φετινά γενέθλιά μου συμπίπτουν με ασθένεια που όλοι την απευχόμαστε ακόμη και στον “εχθρό” μας. Την αντιμετωπίζω με αισιοδοξία, υπομονή και χωρίς ιδιαίτερες δυσκολίες. Οι ευχές σας μου έδωσαν χαρά και δύναμη. ΕΥΧΑΡΙΣΤΩ ΘΕΡΜΑ όλους τους πολυάριθμους φίλους μου για τις ευχές τους».\nΑνοιχτή επιστολή προς τον Περιφερειάρχη για τις κορωνοενισχύσεις ελαιοπαραγωγών


Εύζωνες ή Τσολιάδες | UrbanLife.gr\nΕύζωνες ή Τσολιάδες\nΟι Εύζωνες (ευ + ζώνες = οι καλά ζωσμένοι) είναι επίλεκτοι στρατιώτες του ελληνικού στρατού, ευρύτερα γνωστοί ως τσολιάδες, από τη στολή που καθιερώθηκε επίσημα από τον Βασιλέα Όθωνα της Ελλάδας, την οποία έφερε και ο ίδιος σε επίσημες εμφανίσεις.\nΜέσα από την ιστορική δράση των ευζωνικών ταγμάτων, οι εύζωνες έχουν αναχθεί σε σύμβολα γενναιότητας για τον ελληνικό λαό. Στις μέρες μας «εύζωνες» καλούνται οι στρατιώτες της Προεδρικής Φρουράς, οι οποίοι εκτελούν αποστολές συμβολικού χαρακτήρα, με κεντρική τη φύλαξη του Μνημείου του Άγνωστου Στρατιώτη και του Προεδρικού Μεγάρου. Άλλες υποχρεώσεις των ευζώνων είναι:\nΗ ένδοξη δράση των ευζωνικών ταγμάτων κατά τη διάρκεια των Βαλκανικών Πολέμων υπήρξε καταλυτική με αποτέλεσμα οι εύζωνες να λάβουν στη συνείδηση του ελληνικού λαού την εικόνα ηρώων. Έντονη δράση είχαν τα ευζωνικά τάγματα και κατά τη διάρκεια των υπόλοιπων ένοπλων συγκρούσεων του 20ού αιώνα στις οποίες είχε εμπλακεί ο ελληνικός στρατός (Μικρασιατική Εκστρατεία, Πρώτος και Δεύτερος Παγκόσμιος Πόλεμος).\nΑρισμαρί ή αλλιώς δενδρολίβανο


Αξέχαστη προσγείωση στο Μπου ζιά Μαπ - Πτήση & Διάστημα\nΤΟ ΠΕΡΙΟΔΙΚΟΑΡΘΡΑΑξέχαστη προσγείωση στο Μπου ζιά Μαπ\nΑξέχαστη προσγείωση στο Μπου ζιά Μαπ\nΟι «βαριές» προσγειώσεις δεν είναι ό,τι καλύτερο αλλά συμβαίνουν. Όμως το φορτίο στο cargo bay παίζει μεγάλο ρόλο. Με ορισμένα πρέπει να είναι κανείς διπλά προσεκτικός. Αυτό το μάθημα θα έμενε για πάντα στην μνήμη του χειριστή της Αεροπορίας του Νοτίου Βιετνάμ (VNAF) Φαμ Κουάν Χιέμ, «φρέσκου» από την εκπαίδευσή του στις ΗΠΑ. Γιατί η πείρα είναι το μεγαλύτερο σχολείο.\nΤον Ιανουάριο του ’71 ο Χιέμ πετούσε με το χοντρό, άχαρο αλλά ανεκτίμητο C-123K Provider, το μεταγωγικό που σήκωσε αγόγγυστα ένα μεγάλο μέρος των τακτικών μεταφορών στο Ν. Βιετνάμ, τόσο με την USAF όσο και με τους Νοτιοβιετναμέζους. Η έκδοση –Κ ήταν εφοδιασμένη με δύο μικρούς κινητήρες τζετ, παρόμοιους με τους J85-GE-17A των Α-37 της VNAF αλλά επανασχεδιασμένους ώστε να καίνε καύσιμο Avgas. Με ισχύ 2.850 λιβρών ώσης έκαστος, οι τουρμποτζέτ της General Electric ήταν ευπρόσδεκτη προσθήκη σε μια χώρα όπου οι αποστολές διεξάγοντο υπό συνθήκες «hot» –και δεν εννοούμε μόνο το κλίμα.\nΣε συνδυασμό με τους αστεροειδείς R&W R-2800-99W Double Wasp, οι J85 παρείχαν έξτρα ώση για συντομότερες απογειώσεις στα μικρά πεδία προσγείωσης και τα προκεχωρημένα αεροδρόμια του Βιετνάμ, ιδίως εάν εκτελούντο μέσα από ένα χαλάζι εχθρικών πυρών. Επίσης ήταν επιπλέον ασφάλεια σε περίπτωση που οι χειριστές έχαναν για οποιονδήποτε λόγο έναν κινητήρα.\nΤα C-123 έκαναν σχεδόν τα πάντα. Από τακτικές μεταφορές και ρίψεις φορτίων, ρίψεις αλεξιπτωτιστών στις μεγάλες επιχειρήσεις του Στρατού του Ν. Βιετνάμ και μεταφορές στρατιωτικού ή πολιτικού προσωπικού, έως αεροψεκασμούς με την τοξική ουσία Agent Orange για να στερήσουν από τους Βιετκόνγκ την κάλυψη που τους παρείχε η ζούγκλα. Αν υπήρχε ανάγκη, κάποιο C-123 θα ερχόταν να την καλύψει.\nΤο εκπαιδευτικό κλιμάκιο που συγκροτήθηκε στην βάση Phan Rang για την επιχειρησιακή εκπαίδευση (In Country Training) των νέων πληρωμάτων, περιελάμβανε οκτώ κυβερνήτες και ισάριθμους συγκυβερνήτες που θα πετούσαν μαζί με τους έμπειρους στον τύπο Αμερικανούς. Ο Φαμ Κουάν Χιέμ ήταν ένας από τους εκπαιδευόμενους συγκυβερνήτες και τίποτα δεν μπορούσε να μετριάσει την υπερηφάνειά του που ήταν πλέον πιλότος. Ούτε καν ο πόλεμος. Είχε πολλά να μάθει ακόμη.\nΣτις 24 Ιανουαρίου 1971 ο Χιέμ και ο Υποσμηναγός Μιν ήταν προγραμματισμένοι να πετάξουν με τον Σμηναγό Τζων Μαστρονάρντι. Προορισμός τους ένα πρόχειρο αεροδρόμιο στο Bù gia Mập όπου θα παρέδιδαν πυρομαχικά των 175 χιλ. για τα αυτοκινούμενα howitzer Μ-107 της αμερικανικής Βάσης Πυρός (Firebase ‘Snuffy’) στο Djamap, κοντά στα σύνορα με την Καμπότζη. Ο διάδρομος εκεί ήταν χωμάτινος και εύχρηστος μόνο την περίοδο της ξηρασίας. Με τους μουσώνες γινόταν μια θάλασσα κόκκινης λάσπης.\nΛόγω της επικινδυνότητας του φορτίου, το C-123K πήρε οδηγίες να τροχοδρομήσει στην άκρη της βάσης του Bien Hoa, στην περιοχή «Hot Cargo». Με την άδεια του Πύργου για απογείωση, το μεταγωγικό ξεκίνησε την αποστολή του. Οι Βιετναμέζοι χειριστές θα άλλαζαν θέσεις με τον Αμερικανό εκπαιδευτή πετώντας εκ περιτροπής διαφορετικά σκέλη. Όταν ήλθε η σειρά του, ο Χιέμ κατέλαβε το δεξιό κάθισμα εκτελώντας χρέη συγκυβερνήτη. Κάθε φορά προσγείωνε πολύ καλά το αεροπλάνο κερδίζοντας την εμπιστοσύνη του Σμηναγού Μαστρονάρντι. Εκείνο το απόγευμα όμως επιφύλασσε μια έκπληξη.\n«Ο διάδρομος 03-21 είχε μήκος 3.000 πόδια και βρισκόταν στην κορυφή ενός λόφου με υψόμετρο 1.620. Μπορούσαμε να προσγειωθούμε στον «03» αλλά θα έπρεπε να γυρίσουμε για να απογειωθούμε από τον 21. Σε αεροδρόμια τέτοιου τύπου απαγορευόταν στον συγκυβερνήτη να προσγειώσει το αεροπλάνο εάν ο διάδρομος ήταν μικρότερος από 3.600 πόδια. Υποτίθεται ότι θα αναλάμβανε ο Υποσμηναγός Μιν αλλά ο Σμηναγός Μαστρονάρντι με άφησε στο δεξί κάθισμα λέγοντάς μου ότι θα μπορούσα να το κάνω.\nΩς νέος πιλότος, χωρίς πείρα, δεν γνώριζα την διαφορά μεταξύ κοντού και μακρού διαδρόμου. Το μόνο που έκανα ήταν να προσγειώνομαι στον διάδρομο που είχα μπροστά μου. Από την στιγμή που βρισκόμασταν σε εχθρική περιοχή δεν θα ερχόμασταν κανονικά για προσγείωση. Για να αποφύγουμε τα πυρά από το έδαφος, θα μέναμε ψηλά πάνω από το pattern του αεροδρομίου και θα κατεβαίναμε σπειροειδώς ως τα 2.000 πόδια, περίπου 2 μίλια από την άκρη του διαδρόμου, πριν βουτήξουμε με φουλ flaps για να πιάσουμε διάδρομο διατηρώντας 78 κόμβους στην τελική.\nΉμουν τόσο ενθουσιασμένος που θα εκτελούσα προσέγγιση για assault landing που κράτησα την βελόνα στο ταχύμετρο ακριβώς στους 78 κόμβους. Μια τέλεια προσέγγιση, όπως σχολίασε από την ενδοεπικοινωνία ο Σμηναγός Μαστρονάρντι. Είχαμε ασκηθεί πολλές φορές σε τέτοιου είδους προσέγγιση σε άλλα αεροδρόμια με μεγάλους διαδρόμους κατά την διάρκεια της εκπαίδευσής μας στις Ηνωμένες Πολιτείες, στην αεροπορική βάση Lockbourne.\nΚανονικά η τέλεια προσέγγιση οδηγεί σε μια τέλεια προσγείωση. Όχι πάντα… Με το αεροσκάφος περίπου 20 πόδια πάνω από το κατώφλι του διαδρόμου, έκοψα κινητήρες την στιγμή που ο Σμηναγός Μαστρονάρντι φώναζε από το intercom «Χιέμ, όχι!»\nΕξαιτίας του βάρους του φορτίου ο βαθμός καθόδου αυξήθηκε απότομα και το C-123 έπιασε βαριά. Πολύ βαριά. Το αριστερό σκέλος κατέρρευσε εισχωρώντας στην άτρακτο ενώ το αεροπλάνο έξυνε το κοκκινόχωμα που έφθασε μέχρι το κόκπιτ (το Provider δεν διέθετε πόρτα μεταξύ πιλοτηρίου και cargo bay) γεμίζοντάς το με ένα κόκκινο σύννεφο σκόνης. «Δεν μπορούσαμε να δούμε τίποτα μπροστά μας εκτός από το κόκκινο anti-skid light που παρέμενε αναμμένο…\nΟ Σμηναγός Μαστρονάρντι έκανε άμεσα reverse στον δεξιό κινητήρα φέρνοντας το αεροπλάνο ξανά στην ευθεία και κατάφερε να το σταματήσει με τα 2/3 του διαδρόμου μπροστά του. Ο αριστερός κινητήρας είχε τεθεί εκτός την στιγμή που το αριστερό σκέλος υποχώρησε καθώς από την κλίση που πήρε το αεροπλάνο η έλικα «βρήκε» στο έδαφος λυγίζοντας προς τα πίσω και τα τρία ακροπτερύγιά της. Ο αριστερός κινητήρας τζετ είχε επίσης υποστεί ζημιά αλλά έσβυσε αυτόματα όταν ο κύριος κινητήρας τέθηκε reverse.\nΒγήκαμε όλοι από το αεροσκάφος εντάξει όμως ο Σμηναγός Μαστρονάρντι κι εγώ μοιάζαμε σαν… Ερυθρόδερμοι καθώς τα μαλλιά, το πρόσωπο και οι φόρμες μας είχαν καλυφθεί εντελώς από το κοκκινόχωμα. Εάν ο Σμηναγός δεν σταματούσε γρήγορα το αεροπλάνο, θα συνέχιζε μέχρι την άκρη του διαδρόμου και θα έπεφτε στο κενό, σκάζοντας στην πλαγιά του λόφου…» Οι 48 οβίδες των 175 χιλ. στο cargo bay εγγυώντο γι’ αυτό. Ωστόσο εκείνη την ημέρα το κάρμα τους ήταν διαφορετικό.\nΜετά το ατύχημα ο Σμηναγός δεν εκπαίδευσε ξανά χειριστές της VNAF αλλά τους νεοαφιχθέντες Αμερικανούς πιλότους. Στην αναφορά του πάντως ισχυρίσθηκε ότι αυτός εκτέλεσε την προσγείωση, αναλαμβάνοντας πλήρως την ευθύνη. Ούτως ή άλλως, οποιαδήποτε ζημιά στην αριστερή πλευρά του αεροπλάνου βαραίνει τον κυβερνήτη!\nΠρώτη δημοσίευση 20/1/2019\nVIDEO Φαίδων Γ. Καραϊωσηφίδης - 26 Ιουνίου 2022 8


ΜΑΤΣΑΡΕΣ με το over 3.5 γκολ στο 2.25 και στο 2.90 από την Stoiximan! Και 0% γκανιότα στο Τότεναμ-Ντόρτμουντ! – Neolaia Cyprus\nΠήραμε μία πρώτη δόση από τη φάση των «16» του Champions League, θυμηθήκαμε πόσο μας έλειψε και απόψε ετοιμαζόμαστε για μία θεαματική βραδιά! Την υπόσχονται τα ζευγάρια Τότεναμ-Ντόρτμουντ και Άγιαξ-Ρεάλ. Η Stoiximan, η μεγαλύτερη εταιρία στοιχημάτων στην Κύπρο, σας προσφέρει και απόψε 720+ αγορές για να πάτε ταμείο και 0% γκανιότα στην αγγλογερμανική μάχη!\nΣτο Λονδίνο, η νίκη της Τότεναμ δίνει 2.24, η ισοπαλία 3.60 και η νίκη της Ντόρτμουντ δίνει 3.60. Το over 3.5 γκολ έχει απόδοση 2.90, το over 4.5 γκολ δίνει 5.40, το under 1.5 γκολ δίνει 3.75 και το under 2.5 γκολ δίνει 2.02. Στο 1.62 το GG, στο 2.22 το NG. Νίκη της Τότεναμ και στα δύο ημίχρονα δίνει 6.50, ενώ γκολ της και στα δύο ημίχρονα δίνει 2.95. Οι αντίστοιχες αποδόσεις για την Ντόρτμουντ είναι 13.00 και 4.15. Θα σκοράρουν και οι δύο ομάδες στο πρώτο ημίχρονο; Απόδοση 3.90! Ποιος θα πετύχει το πρώτο γκολ; Στο 5.50 η απόδοση του Μιν Σον, στο 6.00 του Γιορέντε, στο 7.50 του Λαμέλα και του Μόουρα, στο 9.00 του Σάντσο και του Γκέτσε. Νίκη της Τότεναμ με δύο γκολ διαφορά δίνει 6.25, ενώ νίκη της Ντόρτμουντ με ένα γκολ διαφορά δίνει 5.20.\nΣτο Άμστερνταμ, η νίκη του Άγιαξ δίνει 3.85, η ισοπαλία 3.65 και η νίκη της Ρεάλ δίνει 1.97. Το over 3.5 γκολ δίνει 2.25, το under 1.5 γκολ έχει απόδοση 5.00 και το under 2.5 γκολ δίνει 2.50. Στο 1.44 το GG, στο 2.63 το NG! Πόσα γκολ θα μπουν στο ματς; 0-1 γκολ με απόδοση 5.00, 2-3 γκολ με απόδοση 2.25, 4-6 γκολ με απόδοση 2.40 ή 7+ γκολ με απόδοση 11.00; Σε ποιο ημίχρονο θα σημειωθούν περισσότερα γκολ; Στο πρώτο με απόδοση 3.15 ή στο δεύτερο με 1.80; Ίδιος αριθμός γκολ και στα δύο ημίχρονα; Απόδοση 3.90! Πιστεύετε ότι δεν θα μπουν γκολ και στα δύο ημίχρονα; Απόδοση 2.50! Νίκη του Άγιαξ χωρίς μηδέν παθητικό δίνει 5.60 και νίκη της Ρεάλ με μηδέν παθητικό δίνει 4.15!


Mποροβήλος:«Λάθος η χρονική στιγμή των εκλογών στη Super League» | SoccerPlus.gr\nΑρχική Super League 1 Mποροβήλος:«Λάθος η χρονική στιγμή των εκλογών στη Super League»\nMποροβήλος:«Λάθος η χρονική στιγμή των εκλογών στη Super League»\n17 Απρ 2019, 2:19 μμ\nΟ Γιώργος Μποροβήλος σε δηλώσεις του στο ραδιοφωνικό σταθμό ”Metropolis 95.5” μίλησε για την εκλογή Λυσάνδρου στην προεδρία της Super League και τη στάση του Αστέρα Τρίπολης να απέχει.\nΓια τη συστράτευση των τριών του τέως ΠΟΚ και τη στάση του Αστέρα Τρίπολης να απέχει: «Όταν γίνονται εκλογικές διαδικασίες συνηθίζονται οι συμμαχίες. Σε ό,τι αφορά εμάς ως Αστέρα Τρίπολης, θέλω να τονίσω ότι η στάση μας δεν προέκυψε λόγω ουδετερότητας, αλλά επειδή θεωρούμε ότι η χρονική στιγμή των εκλογών ήταν μεγάλο λάθος. Μένουν δύο αγωνιστικές για να τελειώσει το Πρωτάθλημα. Δεν χάθηκε ο κόσμος να γινόταν η διαδικασία μετά τη λήξη. Ο κάθε κακοπροαίρετος θα μπορεί να πει ότι οι ψήφοι πάνε και έρχονται με ομάδες που έχουν ανάγκη τους βαθμούς. Δεν λέω ότι έγινε κάτι τέτοιο. Τι θα πείραζε να τελειώσει το Πρωτάθλημα και χωρίς πρόβλημα μετά να γίνουν οι εκλογές; Εμείς ψηφίσαμε ότι δεν θέλαμε τη διαδικασία σε αυτό το χρονικό σημείο και απείχαμε».\nΓια το τι περιμένει για την επόμενη μέρα της Λίγκας μετά την εκλογή Λυσάνδρου: «Δεν πρέπει ο πρόεδρος της Λίγκας να μπαίνει σε διαδικασίες αντιπαράθεσης. Είναι πρόεδρος σε έναν συνεταιρισμό. Όχι πρόεδρος στην ΕΠΟ, που έχει υπό την εποπτεία του διαιτησία και δικαστικές επιτροπές, και θα μπορούσε κάποιος να ισχυριστεί ότι μπορεί να επηρεάσει συμφέροντα. Εμείς είμαστε ένας συνεταιρισμός. Είμαστε αντίπαλοι μόνο στις τέσσερις γραμμές και έξω από αυτές έχουμε κοινά συμφέροντα. Αν είναι διαφορετικά τα συμφέροντα ας το κλείσουμε το μαγαζί να τελειώνουμε. Το πρόβλημα δεν είναι το ποιος είναι ο πρόεδρος ή ποιος τον υποστήριξε. Αν δεν καταλάβουμε ότι όλοι πρέπει να στηρίξουμε τον πρόεδρο και να κάνουμε ό,τι μπορούμε για να κάνουμε καλύτερο το ποδόσφαιρο κάθε χρόνος που περνά ο κόσμος θα φεύγει από το γήπεδο και θα βλέπει ξένο ποδόσφαιρο. Θα μετατραπούμε σε απλούς θεατές του Τσάμπιονς Λιγκ και ο Πρωτθαλητής Ελλάδας θα αναγκάζετε να πηγαίνει από τον Μάιο να παίζει προκριματικά στη Μολδαβία. Αν δεν το καταλάβουμε αυτό σύντομα, θα βρεθούμε σε μια τέτοια πραγματικότητα».\nΕΚΛΟΓΕΣ ΣΟΥΠΕΡ ΛΙΓΚ\nΠροηγούμενο άρθροΈρευνα-βόμβα: Το Στόουνχεντζ της Βρετανίας, το έφτιαξαν μικρασιάτες μετανάστες\nΕπόμενο άρθροΣτόχος το Ευρωπαϊκό Πρωτάθλημα του 2028 για τον Βασιλειάδη


Μάζιτς: Άλλο η τιμωρία... άλλο η διαγραφή, 24Sports & News\n13 ΑΠΡΙΛΙΟΥ 2022 - 16:20\nΧωρίς... παρατράγουδα ολοκληρώθηκε ως γνωστόν χθες η συνάντηση μεταξύ της Εκτελεστικής Επιτροπής και το Μίλοραντ Μάζιτς. Ο Σέρβος αρχιδιαιτητής ανέλυσε το σκεπτικό του, ξεκαθάρισε τη θέση του με τις τελικές αποφάσεις του για τη διαιτησία να αφορούν σε δύο σημεία.\nΑπ’ τη μια οι τέσσερις διαιτητές (Δημητρίου, Σωτηρίου, Νεοκλέους, Αναστάση) δεν θα διαιτητεύσουν άλλον αγώνα πρωταθλήματος πρώτης κατηγορίας (ούτε δεύτερης) μέχρι το τέλος της σεζόν και απ’ την άλλη, η τρέχουσα περίοδος τόσο σε πρωτάθλημα όσο και σε κύπελλο θα ολοκληρωθεί με ξένους διαιτητές στα σημαντικότερα ματς.\nΑπόφαση για τιμωρία\nΟ Μίλοραντ Μάζιτς ουσιαστικά εξ αρχής επέβαλε τιμωρία στους 4 διαιτητές μέχρι το τέλος της αγωνιστικής περιόδου. Επί της ουσίας με το τέλος της σεζόν θα υπάρξει εκ νέου αξιολόγηση με τον Σέρβο αρχιδιαιτητή να κρίνει αν κάποιοι εκ των τεσσάρων θα επιστρέψουν στους ορισμούς της πρώτης κατηγορίας ή όχι.\nΗ διαφορά μεταξύ τιμωρίας και διαγραφής είναι χαοτική. Στην περίπτωση τιμωρίας (που ισχύει αυτή τη στιγμή) ένας διαιτητής δεν διαγράφεται απ’ το μητρώο, ενώ διατηρούν τη θέση τους ως διεθνείς (όσοι είναι). Στην δεύτερη περίπτωση «τελειώνουν» απ’ τον χώρο της διαιτησίας εντελώς.\nΤο σκεπτικό του στην ερώτηση γιατί τώρα, δεν ανακοινώθηκε ποτέ, όμως οι πληροφορίες αναφέρουν ότι κατά τη διάρκεια της συνάντησης με την Εκτελεστική Επιτροπή ήταν άκρως επεξηγηματικός. Όπως σημείωσε ο κ. Φαντάρος στον ΣΠΟΡ FM 95.0 o Μάζιτς «θεώρησε ότι η στιγμή ήταν λογική επειδή πιστεύει πως έπρεπε να κάνει μία κίνηση για να περάσει το μήνυμα που ήθελε στους διαιτητές».\nΑξίζει να αναφέρουμε εν κατακλείδι ότι το συμβόλαιο του Μίλοραντ Μάζιτς ολοκληρώνεται τον ερχόμενο Ιούνιο και κανείς ακόμη δεν γνωρίζει αν υπάρχει πρόθεση να του το ανανεώσουν στην ΚΟΠ. Όπως ανέφερε ο Φαντάρος προηγουμένως γίνονται κάποιες επαφές επί τούτο, αλλά ξεκάθαρη εικόνα δεν υπάρχει. Θα έχει ενδιαφέρον πάντως, ποιος θα κάνει τις αξιολογήσεις άμα φύγει, ενώ είναι καλό να αναφερθεί πως κάποιοι στην Ομοσπονδία είναι ευχαριστημένοι με τη δουλειά του.\nΗ ανάρτηση του Χάρη Λοΐζίδη\nΞένοι με το περσινό μοντέλο


ΦΑΝΤΑΣΜΑΤΑ - Η ΚΑΦΕ ΚΥΡΙΑ\nΘέμα: ΦΑΝΤΑΣΜΑΤΑ - Η ΚΑΦΕ ΚΥΡΙΑ Σαβ Αυγ 23 2008, 01:34\nΣυνήθως λένε μια εικόνα χίλιες λέξεις. Αν και στις ψηφιακές μέρες που ζούμε αυτό μπορεί να μην ισχύει τόσο όσο παλαιότερα, αλλά οι εικόνες που ακολουθούν θεωρούνται από πολλούς ότι είναι πραγματικές - φωτογραφικές αποδείξεις φαντασμάτων. Η πλαστή απεικόνιση φαντασμάτων μέσω τρικ στο φωτογραφικό θάλαμο είναι κάτι που υπάρχει από τότε που ανακαλύφθηκε η φωτογραφία. Ενώ στις μέρες μας με ψηφιακή επεξεργασία μπορούμε πολύ εύκολα να κατασκευάσουμε πιστευτές απεικονίσεις φαντασμάτων. Αλλά οι φωτογραφίες που ακολουθούν θεωρούνται κατά γενική ομολογία αυθεντικές, γνήσια πορτραίτα του ανεξήγητου.\nΤο συγκεκριμένο πορτραίτο του φαντάσματος της 'Καφέ Κυρίας' είναι από τα πιο διάσημα και πιο ευρέως αποδεκτά πορτραίτα φαντασμάτων. Το φάντασμα πιστεύεται ότι είναι η Lady Ντοροθυ Ταουνσεντ, σύζυγος του Charles Townshend, κάτοικοι του Raynham Hall στο Νορφολκ της Αγγλίας, στις αρχές του 1700. Η έπαυλη Raynham Hall ήταν το σπίτι της εν λόγω οικογένειας για 300 χρόνια. Για τη Ντόροθυ κυκλοφορούσαν φήμες ότι πριν παντρευτεί τον Charle ήταν ερωμένη του Λόρδου Wharton, o οποίος είχε τέτοιο χαρακτήρα και φήμη γυναικά που καμιά ευυπόληπτη δεσποινίδα δεν μπορούσε να μείνει κάτω από του στέγη του για 24 ώρες χωρίς να κινδυνεύει το καλό της όνομα. Ο Charles υποψιαζόταν τη γυναίκα του για απιστία, και παρά το γεγονός ότι σύμφωνα με τα αρχεία του κράτους η Ντόροθυ απεβίωσε και τάφηκε το 1726, υπήρχαν υποψίες ότι η κηδεία ήταν απάτη και ότι ο Charles κλείδωσε τη γυναίκα του σε μια απόμερη γωνιά του σπιτιού μέχρι το θάνατο της αρκετά χρόνια αργότερα.\nΤο φάντασμα της Ντόροθυ λέγεται ότι στοιχειώνει την σκάλα και άλλες περιοχές της έπαυλης. Στις αρχές του 1800 ο Βασιλιάς Γεώργιος IV, ενώ έμενε στην έπαυλη είδε την φιγούρα μιας γυναίκας με καφέ φόρεμα να στέκεται δίπλα στο κρεβάτι του, πρόσεξε ότι το πρόσωπο της ήταν χλωμό και τα μαλλιά της ανακατεμένα.\nΤην ξαναείδαν να στέκετε στη σάλα το 1835 από τον συνταγματάρχη Loftus, ο οποίος επισκέφθηκε την έπαυλη για τις διακοπές των Χριστουγέννων. Την είδε ξανά μια εβδομάδα αργότερα και την περιέγραψε σαν μια μορφή που φορούσε καφέ φόρεμα από σατέν, και το δέρμα της είχε μια χλωμή φωτεινότητα. Του φάνηκε επίσης ότι της είχαν βγάλει τα μάτια. Λίγα χρόνια αργότερα ο καπετάνιος Frederick Marryat και δύο φίλοι του είδαν την 'καφέ κυρία' να γλιστράει κατά μήκος του διαδρόμου της σκάλας, κουβαλώντας μια λατέρνα.\nΚαθως περνούσε τους χαμογέλασε χαιρέκακα με ένα διαβολικό τρόπο σύμφωνα με τα λεγόμενα του Marryat. O Marryat την πυροβόλησε με το πιστόλι του αλλά η σφαίρα απλα πέρασε από μέσα της.\nΗ διάσημη φωτογραφία πάρθηκε το 1936 από τον καπετάνιο Provand και την Indre Shira, δύο φωτογράφοι που είχαν επιφορτιστεί με το καθήκον της φωτογράφησης της έπαυλης για λογαριασμό του περιοδικού Country Life. Να το πώς συνέβηκε σύμφωνα με την Shira:\n'Ο Captain Provand πήρε μια φωτογραφία καθώς κρατούσα το flash. Ηταν συγκεντρωμένος για την επόμενη εμφάνιση, εγώ στεκόμουν δίπλα του ακριβώς πίσω από η κάμερα με το 'πιστόλι' του φλας στο χέρι μου, κοιτώντας απευθείας τις σκάλες. Σε μια στιγμή διέκρινα μια αιθέρια μορφή να κατεβαίνει σιγά σιγα τις σκάλες. Με κάποια δόση ενθουσιασμού φώναξα 'Γρήγορα, γρήγορα, υπάρχει κάτι, πίεσα την σκανδάλη του flash, μετά το flash και το κλείσιμο του διαφράγματος o Captain Provand βγήκε από τη φωτογραφική μηχανή γύρισε και μου είπε: προς τι η τόση βιασύνη;\nΜε την εμφάνιση του φιλμ, η μορφή του φαντάσματος της καφέ κυρίας είδε το φως της δημοσιότητας για πρώτη φορά. Δημοσιεύτηκε στις 16 Δεκεμβρίου 1936 στο Country Life, το φάντασμα από τότε έχει εμφανιστεί περιστασιακά.


Έτοιμος για τον «Γολγοθά» ο Απόλλων (ανακοίνωση οργανωμένων) - NewsIt.com.cy\n10.12.2012 | 12:54\nΤελευταία ενημέρωση: 10.12.2012 | 12:56\nΈτοιμος για τον «Γολγοθά» ο Απόλλων (ανακοίνωση οργανωμένων)\nΗρεμία επικρατεί στις τάξεις του Απόλλωνα μετά την νίκη επί της Αγίας Νάπας.\nΑν και οι τρεις βαθμοί ήρθαν δύσκολο, στον Απόλλωνα κρατούν την ουσία και θα προσπαθήσουν να διορθώσουν τα λάθη τους στην συνέχεια.\nΣτο στρατόπεδο των «κυανόλευκων» έχουν ήδη γυρίσει σελίδα και σκέφτονται το παιχνίδι με τον Εθνικό Άχνας που ακολουθεί. Μια δύσκολη αποστολή αφού ο Εθνικός αγωνίζεται στην έδρα του και θέλει να πανηγυρίσει την πρώτη φετινή του νίκη.\nΟ Νικόδημος Παπαβασιλείου δεν αντιμετωπίζει απουσίες για το συγκεκριμένο παιχνίδι και θα παρατάξει ότι καλύτερο διαθέτει, προκειμένου να έρθει η πολυπόθητη νίκη.\nΑκολουθεί δύσκολο πρόγραμμα…\nΗ τετράδα περνάει μέσα από τον Ιανουάριο για τον Απόλλωνα. Συγκεκριμένα η ομάδα της Λεμεσού, μετά το παιχνίδι με τον Εθνικό, ακολουθούν αγώνες με ΑΕΚ, ΑΕΛ, ΑΠΟΕΛ και Ανόρθωση. Είναι φανερό πως ο Απόλλωνας θέλει να πάρει όσους περισσότερους βαθμούς μπορεί από αυτά τα παιχνίδια και ακολούθως να κάνει ταμείο. Άλλωστε όλες οι ομάδες θα περάσουν από αυτό το δύσκολο πρόγραμμα.\nΚάλεσμα οργανωμένων στο «Δασάκι»\nΑνακοίνωση εξέδωσαν σήμερα οι οργανωμένοι οπαδοί του Απόλλωνα, κάνοντας κάλεσμα στον κόσμο της ομάδας εν όψει του αγώνα με τον Εθνικό στο Δασάκι που ακολουθεί.\n«Η Εταιρεία Απόλλων Ποδόσφαιρο (Δημόσια) Λτδ επιθυμεί να ευχαριστήσει θερμά τους φίλους και υποστηρικτές της ομάδας μας οι οποίοι βρέθηκαν στη ανατολική εξέδρα του «Τάσος Μάρκου» το απόγευμα του περασμένου Σαββάτου (07/12 ), στον αγώνα με αντίπαλο την Αγία Νάπα.\nΜπορεί ο αριθμός των οπαδών ο οποίος ακολούθησε την ομάδα μας στο ακριτικό Παραλίμνι να μην ήταν εντυπωσιακός, ωστόσο αυτοί οι οποίοι βρεθήκαν στο «Τάσος Μάρκου» πρόσθεσαν τρεις ακόμη βαθμούς στην συγκομιδή μας.\nΟ εκπληκτικός παλμός και το συνεχές τραγούδι σας ήταν τα στοιχεία τα οποία οδήγησαν τους ποδοσφαιριστές μας την 7η νίκη τους στα τελευταία 8 παιχνίδια.\nΌλοι στην ποδοσφαιρική ομάδα είμαστε περήφανοι για σας. Περήφανοι γιατί ξεπερνάτε κάθε βδομάδα τον εαυτό σας, ακολουθώντας πιστά το Θρύλο.\nΕίστε μάγκες, παλληκάρια, άξιοι οπαδοί του Απόλλωνα. Είστε ο ορισμός του οπαδού γι αυτό και σας ευχαριστούμε από τα βάθη της καρδιάς μας.\nΠλέον θα εισέλθουμε στην τελική ευθεία. Ο αγώνας με τον Εθνικό είναι τεράστιας σημασίας για εμάς. Απολλωνίστες ξεσηκωθείτε και κατακλύστε το Δασάκι. Δεν υπάρχει καμία δικαιολογία και για κανένα. Στόχος μας η μεγαλύτερη μετακίνηση οπαδών μας στην τρέχουσα αγωνιστική περίοδο 2012-2013.\nΤώρα που η ομάδα μας βρίσκεται για τα καλά σε τροχιά υλοποίησης των φετινών της στόχων, θα πρέπει να την στηρίξουμε.\nΘέλουμε τον κάθε ΠΕΡΗΦΑΝΟ ΑΠΟΛΛΩΝΙΣΤΑ να ακολουθήσει την ομάδα μας στο ακριτικό Δασάκι για τον αγώνα με τον Εθνικό.\nΑπολλωνίστα συνέχισε να κανείς αυτό ξέρεις να κανείς καλύτερα απ΄ όλους. Στήριξε την ομάδα σου και γίνε εσύ ο πρωταγωνιστής».


Γουστάρουν, δεν γουστάρουν, ο Τσίπρας παραμένει στο παιχνίδι - Tsipas Blog\nΑρχική ΠΑΡΑΠΟΛΙΤΙΚΑ Γουστάρουν, δεν γουστάρουν, ο Τσίπρας παραμένει στο παιχνίδι\nΓουστάρουν, δεν γουστάρουν, ο Τσίπρας παραμένει στο παιχνίδι\nΠου είναι ο Θεοδωράκης του Ποταμιού; Έχει στερέψει και σαν ανάμνηση. Ο Λεβέντης των Κεντρώων; Ο Καμμένος των Ανεξάρτητων Ελλήνων; Χαμένοι και μη αναστρέψιμοι. Όπως το ίδιο θα συμβεί με τον Βελόπουλο και τον Βαρουφάκη. Θα τους καταπιεί το μαύρο σκοτάδι. Ο Τσίπρας, όμως, θα παραμείνει στο παιχνίδι. Γιατί;\nΕπειδή δεν υπάρχει τρίτος στην πιάτσα. Γι’ αυτό. Ο τρίτος κομματάρχης είναι σα να μην υπάρχει. Κανένας τρίτος και τέταρτος δεν έχει ελπίδα να κυβερνήσει. Άρα, όσο κρατήσει το φεγγάρι του. Γιατί, ο συριζαίος ελπίζει να επιστρέψει, όπως ο Χολέμπας στον Ολυμπιακό και ο Βιγιαφάνες στον Παναθηναϊκό;\nΠαραμένει στο παιχνίδι ο Τσίπρας. Αυτό λέμε, δεν λέμε πως είναι στο κόλπο. Πως υπάρχει περίπτωση να ξαναγίνει πρωθυπουργός. Που θεωρητικά δεν αποκλείεται κι αυτό, αφού στην αντιπολίτευση κυκλοφορεί μοναχικός καβαλάρης.\nΣυμπέρασμα. Τι να μας πει το τελευταίο γκάλοπ, που κρατάει σε απόσταση από τον Μητσοτάκη τον Τσίπρα; Μας λέει πως ο συριζαίος δεν απειλείται από κανέναν… τρίτο. Δεν φαίνεται στον ορίζοντα εκείνος που θα αμφισβητήσει την αντιβασιλεία του. Ό,τι και να λέει ο Μητσοτάκης, ό,τι και να κάνει, η σκιά του πρωθυπουργού θα έχει το όνομα Τσίπρας. Αρέσει, δεν αρέσει σε κάποιους.\nΠροηγούμενο άρθροΤo Big Brother τον άγνωστο τον κάνει σταρ\nΕπόμενο άρθροΠως και πως για το 8-2


Τι είναι τα Bupivacaine Binefits της υδροχλωρικής βουπιβακαΐνης και των παρενεργειών - Γνώση - Xi'an Fengzu Biological Technology Co, Ltd\nΤι είναι τα Bupivacaine Binefits του Bupivacaine Hydrochloride και παρενέργειες\nΗ βουπιβακαΐνη , που κυκλοφορεί στο εμπόριο με την επωνυμία Marcaine μεταξύ άλλων, είναι ένα φάρμακο που χρησιμοποιείται για να μειώνει την αίσθηση σε μια συγκεκριμένη περιοχή. Χρησιμοποιείται με την έγχυση της στην περιοχή, γύρω από ένα νεύρο που τροφοδοτεί την περιοχή ή στον επισκληρίδιο χώρο του σπονδυλικού σωλήνα. Διατίθεται σε συνδυασμό με μικρή ποσότητα επινεφρίνης για να διαρκέσει περισσότερο. Συνήθως αρχίζει να εργάζεται μέσα σε 15 λεπτά και διαρκεί για 2 έως 8 ώρες.\nΤο Bupivacaine Hydrochloride διατίθεται σε αποστειρωμένα ισοτονικά διαλύματα με και χωρίς επινεφρίνη (ως bitartrate) 1: 200.000 για ένεση μέσω τοπικής διήθησης, περιφερικό νευρικό μπλοκ και ουραίο και οσφυϊκής επισκληρίδιας όγκους. Τα διαλύματα υδροχλωρικής βουπιβακαΐνης μπορούν να υποβληθούν σε αυτόκαυστο, εάν δεν περιέχουν επινεφρίνη. Τα διαλύματα είναι διαυγή και άχρωμα.\nΗ βουπιβακαϊνη σχετίζεται χημικά και φαρμακολογικά με τα τοπικά αναισθητικά αμινοακυλίου. Είναι ομόλογο της μεπιβακαΐνης και σχετίζεται χημικά με την λιδοκαΐνη. Και τα τρία από αυτά τα αναισθητικά περιέχουν μια αμιδική σύνδεση μεταξύ του αρωματικού πυρήνα και της ομάδας αμινο ή πιπεριδίνης. Διαφέρουν σε αυτό το σημείο από τα τοπικά αναισθητικά τύπου προκαϊνικής, τα οποία έχουν εστερικό δεσμό.\nΛάβετε ιατρική βοήθεια έκτακτης ανάγκης αν έχετε κάποιο από αυτά τα συμπτώματα αλλεργικής αντίδρασης: κνίδωση, ερυθρό εξάνθημα, κνησμό. φτέρνισμα, δυσκολία στην αναπνοή. σοβαρή ζάλη, εμετός. πρήξιμο του προσώπου, των χειλιών, της γλώσσας ή του λαιμού.\nπροβλήματα με την ομιλία ή την όραση.\nγρήγορος καρδιακός ρυθμός, αναπνοή, αίσθημα ασυνήθιστα ζεστού.\nαργός καρδιακός ρυθμός, αδύναμος παλμός.\nούρηση λιγότερο από το συνηθισμένο ή καθόλου.\nΤο Bupivacaine Hydrochloride ενδείκνυται για την παραγωγή τοπικής ή περιφερειακής αναισθησίας ή αναλγησίας για χειρουργικές, οδοντικές και στοματικές χειρουργικές επεμβάσεις, διαγνωστικές και θεραπευτικές διαδικασίες και για μαιευτικές διαδικασίες. Μόνο οι συγκεντρώσεις 0,25% και 0,5% ενδείκνυνται για μαιευτική αναισθησία. (Βλέπε ΠΡΟΕΙΔΟΠΟΙΗΣΗ.)\nΗ εμπειρία με μη-αποστειρωμένες χειρουργικές επεμβάσεις σε εγκύους ασθενείς δεν αρκεί για να συστήσει τη χρήση της συγκέντρωσης του Bupivacaine Hydrochloride 0,75% σε αυτούς τους ασθενείς.\nΠου να αγορασετε το Bupivacaine Powder;\nΜπορεί να έχετε βαθιά γνώση της σκόνης βουπιβακαΐνης. Xi'an Fengzu Βιολογική Τεχνολογία, Ltd, ως Κίνα επαγγελματίας προμηθευτής του μονομερούς, έχει αφιερώσει στην παροχή διάφορων μονομερών με ευνοϊκή τιμή. Μπορείτε να στείλετε e-mail απευθείας στο sales@fengzusw.com για ανταγωνιστικές τιμές και επαγγελματικές γνώσεις. Για μακρόχρονη συνεργασία, είναι διαθέσιμα δωρεάν δείγματα. Ανυπομονούμε την ερώτησή σας.


«ΤΑ ΝΕΑ» Αθηναϊκή Εφημερίδα.\nΕικόνες της καρδιάς και της μνήμης\nΟ Φλωρεντινός δάσκαλός της στη μικρογλυπτική λέει για την Κατερίνα Γρόλλιου: «Δημιουργεί και η δουλειά της αντέχει στο χρόνο, όπως άντεξαν οι μαρτυρίες της πατρώας γης, που ανάπλασε και αποτύπωσε στο ευγενές μέταλλο. Ζυμώνει τις εικόνες της καρδιάς της, τις μνήμες. Καταθέτει τις μαρτυρίες ενός πολιτισμού, που δεν σβήνει σε πείσμα όλων των σεισμών.»\nΤα αντικείμενά της, καθώς και τα αντικείμενα μικρογλυπτικής της, παρουσιάζονται στην έκθεση που οργανώνει το Πνευματικό Κέντρο του Δήμου Αθηναίων στην αίθουσα Τσίλερ (Ακαδημίας 50) με τίτλο «Επτανησιακές Μαρτυρίες».\nΔελτία Τύπου με αναφορά στα εγκαίνια και στη διάρκεια της έκθεσης «Επτανησιακές Μαρτυρίες» παρουσιάστηκαν σε πολλές Αθηναϊκές Εφημερίδες του 1995: «ΕΞΠΡΕΣ» 17 Ιανουαρίου, «ΕΛΕΥΘΕΡΟΣ» 10 Ιανουαρίου, «ΒΗΜΑ» 31 Ιανουαρίου, «ΑΠΟΓΕΥΜΑΤΙΝΗ» 9 Ιανουαρίου, «ΤΑ ΝΕΑ» 16 Ιανουαρίου, και άλλες.


Επίθεση σκύλου σε μαθήτρια στο Βροντάδο | politischios.gr\nΕπίθεση σκύλου σε μαθήτρια στο Βροντάδο\n• ΕΙΔΙΚΗ ΑΝΤΙΒΙΟΤΙΚΗ ΑΓΩΓΗ ΣΤΗ ΜΑΘΗΤΡΙΑ\nΤελειωμό φαίνεται ότι δεν έχουν τα συμβάντα με μαθητές στο σχολικό συγκρότημα του Βροντάδου.\nΤο τελευταίο σοβαρό περιστατικό συνέβη χθες λίγο πριν τις 10 το πρωί στη διάρκεια σχολικού διαλλείματος όταν αδέσποτος σκύλος που κυκλοφορούσε ελεύθερος στο προαύλιο επιτέθηκε σε μαθήτρια με αποτέλεσμα να την τραυματίσει στο πρόσωπο.\nΗ νεαρή κοπέλα, μαθήτρια της πρώτης τάξης του ΕΠΑΛ Βροντάδου, είδε τον σκύλο να της επιτίθεται προσπαθώντας σύμφωνα με τους αυτόπτες μάρτυρες να της αρπάξει το φαγητό που λόγω διαλλείματος κρατούσε στο χέρι της.\nΟ σκύλος την δάγκωσε στο αυτί με αποτέλεσμα να διακομισθεί στο «Σκυλίτσειο» λίγα λεπτά αργότερα.\n«Γνώριζαν για το σκύλο»\nΕντύπωση ωστόσο προκαλεί τόσο η στάση των διευθύνσεων των σχολικών συγκροτημάτων του Βροντάδου όσο και της Δ.Ε. Ομηρούπολης που ενώ γνώριζαν την ύπαρξη του αδέσποτου δεν έλαβαν τα απαραίτητα μέτρα.\n«Είχαμε δει τον σκύλο πολλές φορές να περιφέρεται μέσα στο προαύλιο.Δεν είχε δώσει δείγματα βίαιης συμπεριφοράς ή επιθέσεων. Όμως πρέπει να σημειωθεί ότι πολλές φορές στο παρελθόν είχαμε επισημάνει το συγκεκριμένο πρόβλημα στον Δήμο», ανέφερε στον «π» ο διευθυντής του ΕΠΑ.Λ. Βροντάδου Δ. Αθανασόπουλος.\nΓνώστης του θέματος δήλωσε και ο αντιδήμαρχος Ομηρούπολης Ν. Νύκτας υπογραμμίζοντας ότι στο πρόσφατο παρελθόν είχε γίνει προσπάθεια ακινητοποίησης και εμβολιασμού του σκύλου χωρίς όμως αυτό να καταστεί εφικτό.\nΗ νεαρή μαθήτρια πάντως μετά τις διαγνωστικές εξετάσεις πήρε εξιτήριο από το Νοσοκομείο Χίου ενώ θα ακολουθήσει ειδική αντιβιοτική αγωγή για το επόμενο διάστημα.\nΟ σκύλος αναζητείται στο Βροντάδο προκειμένου να εμβολιστεί και να δεχθεί την ανάλογη μέριμνα που απαιτείται από τους Κτηνιάτρους.


Κίνηση: Χάος στους δρόμους - Δείτε στον χάρτη της Google πού έχει μποτιλιάρισμα - Τηλεόραση ΚΟΣΜΟΣ Ρόδος - TvKosmos.gr\n3 Ιουνίου, 2020, 4:07 πμ\nΑρχική Ελλάδα Κίνηση: Χάος στους δρόμους - Δείτε στον χάρτη της Google πού έχει...\nΚίνηση: Χάος στους δρόμους – Δείτε στον χάρτη της Google πού έχει μποτιλιάρισμα\nΚίνηση μετ’ εμποδίων – Δείτε τους χάρτες\nΠολύ αυξημένη είναι η κίνηση στους δρόμους της Αθήνας από νωρίς το πρωί της Τετάρτης, με τους δρόμους σε Αλεξάνδρας, Μεσογείων, Κατεχάκη, Βασιλίσσης Σοφίας να είναι απροσπέλαστοι. Μποτιλιαρισμένοι είναι οι δρόμοι και στην Αθηνών-Κορίνθου στην έξοδο, από Χαΐδάρι έως Σκαραμαγκά, στην Αθηνών-Λαμίας(Αθηνών έως κόμβος Καλυφτάκη -έξοδος), από ΚΤΕΛ έως Αχαρνών και στην Αθηνών-Λαμίας(κόμβος Καλυφτάκη έως Αθηνών-είσοδος), από Αττική Οδό έως ΚΤΕΛ.\nΣτο «κόκκινο» βρίσκονται αυτή την ώρα η λεωφόρος Κηφισίας, σε άνοδο και κάθοδο και στην κάθοδο και η Συγγρού.\nΠροηγούμενο άρθροΟ αντικυβερνήτης της Λουιζιάνα υποδέχτηκε τον Τραμπ δείχνοντάς του με περηφάνια… τις κάλτσες του!\nΕπόμενο άρθροΝεκρός τουρίστας σε δωμάτιο ξενοδοχείου


Πρόσκληση υποβολής προσφορών για την προμήθεια φωτοτυπικού\nΕπικαιρότητα :: Ανακοινώσεις :: Ανακοινώσεις 2014 :: Πρόσκληση υποβολής προσφορών για την προμήθεια φωτοτυπικού χαρτιού\nTo Βιοτεχνικό Επιμελητήριο Θεσσαλονίκης προτίθεται να προβεί στην προμήθεια φωτοτυπικού χαρτιού για ένα έτος. Η προϋπολογισθείσα δαπάνη θα ανέρχεται μέχρι του ποσού των 3.500 ευρώ συμπεριλαμβανομένου ΦΠΑ και των κρατήσεων.\nΗ εν λόγω δαπάνη θα βαρύνει τον ΚΑΕ 1731 του προϋπολογισμού εξόδων του ΒΕΘ. Η ανάδειξη του μειοδότη θα γίνει με κριτήριο τη χαμηλότερη τιμή και σύμφωνα με τις τεχνικές προδιαγραφές που αναφέρονται παρακάτω.\nΜε βάση τα παραπάνω οι ενδιαφερόμενοι που επιθυμούν να καταθέσουν γραπτές προσφορές, μπορούν να απευθύνονται στο ΒΕΘ, Αριστοτέλους 27, στον τρίτο όροφο, στο Τμήμα Διοικητικών και Οικονομικών Υπηρεσιών. Η κατάθεση των προσφορών μπορεί να γίνει μέχρι τις 14 Ιουλίου.


Φωνάζει ο κλέφτης! | Βρες τον Δολοφόνο Θεατρικά Δείπνα Μυστηρίου. Ο πιο πρωτοποριακός τρόπος διασκέδασης και ψυχαγωγίας για όλες τις ηλικίες.\nΒρίσκεστε εδώ: Βρες τον Δολοφόνο / Μικρές ιστορίες μυστηρίου / Φωνάζει ο κλέφτης!\nΜε την ένδειξη «ΛΥΣΗ: Φωνάζει ο κλέφτης!»\nΟ ντετέκτιβ Αγάπιος Νέριτ εξιχνιάζει τη ληστεία στο κοσμηματοπωλείο.\nΗ υπομονή μου είχε ήδη αρχίσει να τελειώνει. Βρισκόμουν πάνω από 2 ώρες στο δωμάτιο ανάκρισης και προσπαθούσα να κάνω τον Αριστείδη Πατσάκο, παλιό γνώριμο της αστυνομίας λόγω κλοπών, να ομολογήσει την πράξη του.\n«Σε ποιον τα πουλάς αυτά ρε Πατσάκο; Αφού σε έχει καταγράψει και η κάμερα του κοσμηματοπωλείου. Εσύ έκανες τη ληστεία στις 8 το βράδυ!», του φώναξα αγανακτισμένος.\n«Αφού σου λέω, Νέριτ, εγώ πήγα στο θέατρο να δω την παράσταση ‘Φωνάζει ο κλέφτης’. Αυτός ο μασκοφόρος που δείχνει η κάμερα είναι απλά κάποιος που μου μοιάζει στο σουλούπι», απάντησε με μια απρόσμενη γλύκα στη φωνή ο σεσημασμένος Πατσάκος.\n«Αφού στο βίντεο διακρίνεται ξεκάθαρα το προφίλ της μύτης σου. Κι εγώ δεν ξέρω πολλούς που η μύτη τους ξεπερνά σε μέγεθος το Μαρακανά», τον ειρωνεύτηκα, γιατί είχα αρχίσει να φορτώνω.\n«Αντιπαρέρχομαι την ειρωνία», μου είπε ο Πατσάκος, ξαφνιασμένος κι ο ίδιος από το λεξιλόγιό του. «Ορίστε και το απόκομμα του εισιτηρίου. Ευτυχώς που το κράτησα. Πώς να είμαι και στο θέατρο και στο κοσμηματοπωλείο την ίδια στιγμή;», απόρησε κουνώντας το εισιτήριο στα μούτρα.\n«Για πιάσε την ιστορία μια ακόμα φορά από την αρχή», ξεφύσηξα.\n«Λοιπόν, έφτασα στο θέατρο κατά τις 8 παρά. Έκατσα στη σειρά Κ θέση 4. Δεν πέρασαν 5 λεπτά, κι ήρθε η ταξιθέατρια και με παρακάλεσε να μετακινηθώ στη θέση 3, γιατί ήταν 2 ζευγάρια που ήθελαν να καθήσουν μαζί. Επειδή ήταν ομορφούλα, της έριξα μια ματιά γεμάτη νόημα και της έκανα το χατήρι», είπε πονηρά ο Πατσάκος.\n«Και μετά;», τον ρώτησα.\n«Μετά έρχονται σεινάμενες κουνάμενες τρεις μαντάμες του Κολωνακίου και κάθονται στα αριστερά μου. Με το που στρώνονται, αρχίζουν αμέσως σαν κλώσσες τα κακαρίσματα. Τις αγριοκοίταξα 2-3 φορές, αλλα αυτές… τίποτα. Τα πήρα κι εγώ, κι έτσι όπως ήμουν συγχισμένος, πιάνω κι ανάβω ένα πούρο. Έγινε… το έλα να δεις! Βρίστηκα με τις τρεις μαντάμες, βρίστηκα και με την ταξιθέτρια, γενικά με άκουσε όλο το θέατρο. Έφυγα κατά τις οχτώ και τέταρτο σιχτιρίζοντας, αλλά σίγουρα με θυμούνται», διηγήθηκε παραστατικά ο ύποπτος.\n«Πολύ αμφιβάλλω, Πατσάκο. Λες ψέμματα. Δεν ήσουν καν εκεί», έλαμψε το πρόσω πο μου, όταν κατάλαβα τελικά πώς θα μπορούσα να το αποδείξω.\nΕσείς, το καταλάβατε;


Πριν ξεκινήσετε δίαιτα... - gourmed.gr\nΟ οργανισμός μας χρειάζεται τροφές που πολλές φορές δεν τις περιέχει το καθημερινό μας διαιτολόγιο είτε γιατί δεν μας αρέσουν, είτε γιατί απλά αμελούμε την διατροφή μας. Πολύ σημαντική η διατροφή μας. Ίσως πολύ περισσότερο από όσο φαντάζεστε. Οι διατροφικές συνήθειες είναι το Α και το Ω της καλής Ζωής και Υγείας. Στην συνέχεια θα βρείτε ό,τι θα χρειαστείτε για εφόδια στην αρχή. Μην σας τρομάζει αυτό. Ίσως ο δρόμος να είναι μακρύς μα αξίζει τον κόπο. Η ανταμοιβή θα είναι πολύ μεγαλύτερη από τον "κόπο". Κι εμείς πάντα εδώ σε κάθε δυσκολία ή απογοήτευση.\nΜία καλή ζυγαριά για εσάς και μία για τα τρόφιμά σας είναι τα μόνα έξοδα που θα κάνετε για ένα αισιόδοξο ξεκίνημα. Στην συνέχεια και ένας καλός καθρέφτης θα σας έκανε να θαυμάζετε το σώμα που κρύβεται τώρα μέσα σας. Γιατί έτσι είναι! Το κρύβετε απλώς και με τις κατάλληλες προϋποθέσεις θα το εμφανίσετε.\nΝα μην βιάζεστε! Μην περιμένετε να δείτε από την μία μέρα στην άλλη αποτελέσματα! Αν το κάνετε αυτό, τότε έχετε χάσει ήδη το παιχνίδι. Όλα θέλουν τον χρόνο τους, έτσι και ο οργανισμός θέλει και αυτός τον δικό του. Αργά, αλλά σταθερά θα φτάσετε εκεί που πρέπει. Μην σας επηρεάζουν τα όμορφα λόγια για και για δίαιτες με 10 κιλά σε 10 μέρες! Καταστροφή!!!\nΚάποια λιχουδιά που και που δεν βλάπτει, αντιθέτως θα σας κάνει να νιώσετε καλύτερα! Θυμηθείτε την γλυκύτατη Ευθαλεία με τις ατασθαλίες τις! Όλα είναι υπέρ σας, μην σας τρομάζει τίποτα! Δεν υπάρχει άλλο πια "από Δευτέρα αρχίζω δίαιτα"! Από σήμερα! Από σήμερα λοιπόν μια καινούρια αρχή, μια καινούρια Ζωή!\nΜην ξεχνάτε να ανταμείβετε τον εαυτό σας κάνοντάς του δώρα όπως κάποια ρούχα που δεν περιμένατε ποτέ ότι θα τα φορούσατε κι εσείς! Ο καθρέφτης θα πρέπει πια να γίνει σύμμαχος και όχι εχθρός και αυστηρός κριτής σας.\nΠώς πρέπει να μαγειρεύουμε: Ένα άλλο σημαντικό σημείο είναι ο τρόπος που μαγειρεύετε και τρώτε. Θα πρέπει να ασχοληθείτε λίγο παραπάνω με την μαγειρική για να συνηθίσετε. Απλώς να αφήσετε την φαντασία σας ελεύθερη και να δημιουργείτε. Ελάχιστα λιπαρά και αρκετά μπαχαρικά θα δώσουν μία άλλη γεύση στο πιάτο σας. Το λάδι σαφώς απαραίτητο αλλά καλύτερα να το τρώτε ωμό και πάντα με μέτρο 2-3 κουταλάκια του γλυκού ημερησίως είναι μία ισορροπημένη δόση. Όσο μπορείτε να καταναλώνετε μικρή ποσότητα άλατος. Και φυσικά δεν θα παραλείψουμε την γλυκιά και ύπουλη ζάχαρη που υπάρχει παντού! Μια καλή ποσότητα είναι 1-2 κουταλάκια του γλυκού και φυσικά επειδή όλοι αγαπάμε τις γλυκείες γεύσεις θα μπορούσατε να την αντικαταστήσετε με το μέλι. Αλλά επειδή ξέρω πόσο δύσκολο είναι να την κόψει κάποιος που πίνει τον καφέ του με 3 κουταλιές και πίνει και 2-3 καφέδες την μέρα, δεν θα ήταν άσχημη ιδέα να χρησιμοποιούσε και ασπαρτάμη, την γνωστή σε όλους ζαχαρίνη.\nΠώς πρέπει να τρώμε: Τώρα για το πώς πρέπει να τρώτε, θα πρέπει να θυμάστε πως το να τρώτε λαίμαργα δεν θα καταλάβετε πότε νωρίς ότι χορτάσατε. Αυτό συμβαίνει γιατί ο εγκέφαλος δεν προλαβαίνει να πάρει το μήνυμα του κορεσμού κι εσείς συνεχίζετε να τρώτε. Γι αυτό λοιπόν όσο πιο αργά μπορείτε τόσο το καλύτερο. Θα μου πείτε όμως πως θα το καταφέρετε αυτό από την στιγμή που θα τρώτε πιο λίγο από πρώτα και θα νιώθετε περισσότερο πεινασμένοι. Δεν θα αφήνετε ποτέ λοιπόν τα γεύματά σας να ξεπερνούν τις έξι ώρες, αλλά να φροντίζετε να μην τρώτε πριν περάσουν τέσσερις ώρες από την τελευταία φορά που φάγατε. Δηλαδή τα γεύματά σας θα είναι μεταξύ τεσσάρων και έξι ωρών. Τα φρούτα θα ήταν καλό να τα τρώτε μισή ώρα πριν το γεύμα ή τρεις ώρες μετά.\nΚαι παρά λίγο να το ξεχνούσα! Νερό, νερό, νερό!!! Ενάμισι με δύο λίτρα ημερησίως θα κάνει θαύματα! Θα δείτε πόσο πιο καλά θα νιώθετε μετά από δεκαπέντε με είκοσι μέρες! Το νερό κατά ένα περίεργο τρόπο σε κάνει να νιώθεις ευεξία. Άλλωστε είναι και το μόνο που τελικά μπορείτε να καταναλώνετε άφοβα! Και μιας και μιλάμε για υγρά ας πούμε και λίγα λόγια για το αλκοόλ. Κάποιες στιγμές στην ζωή μας πρέπει να καταναλώνουμε αλκοόλ λόγω των περιστάσεων. Αν βρεθείτε σε μία τέτοια θέση κάποια στιγμή δεν έγινε και τίποτα! Μην αγχώνεστε! 2-3 ποτά την εβδομάδα επιτρέπονται. Όμως κάνετε έξυπνες επιλογές όπως είναι το κρασί ή η μπύρα που περιέχουν θρεπτικά συστατικά. Αποφύγετε τα λικέρ και το ουίσκι ή άλλο οποιοδήποτε ποτό που περιέχει άφθονη ζάχαρη.\nΚλασική ιστορία: Κάποιος ξεκινά μια δίαιτα μειώνοντας τις θερμίδες. Τον πρώτο καιρό πάει καλά, χάνοντας βάρος κάθε εβδομάδα. Σε κάποιο σημείο μένει στάσιμος. Καταναλώνει τις ίδιες θερμίδες, αλλά όταν φτάσει σε ένα σωματικό βάρος, σταματούν οι απώλειες βάρους. Και τις περισσότερες φορές μάλλον θα πάρει και κιλά, ενώ δεν τρώει παραπάνω. Η θεωρία του βασικού "ενστίκτου" εξηγεί τι συμβαίνει σε αυτές τις περιπτώσεις και γιατί ο τρόπος για να χάσει κανείς κιλά δεν εξαντλείται μέσα στις σελίδες ενός θερμιδομετρητή. Σε γενικές γραμμές το σώμα είναι προγραμματισμένο γενετικά να βρίσκεται σε ένα συγκεκριμένο ποσοστό σωματικού λίπους (και όχι σωματικού βάρους). Υπάρχει η ικανότητα να γίνουν μικρές αλλαγές σε αυτό το ποσοστό χωρίς να επαναστατήσει το σώμα. Όταν γίνει κάποια δραστική μεταβολή, ξυπνά το βασικό "ένστικτο". Για παράδειγμα, όταν γίνεται μείωση θερμίδων για ένα χρονικό διάστημα και χαθεί σωματικό λίπος, συμβαίνουν δύο πράγματα:\nΤα λιποκύτταρα που μίκρυναν στέλνουν χημικά μηνύματα στον εγκέφαλο λέγοντάς του πως πρέπει να γίνει αποθήκευση θερμίδων και ότι θα πρέπει να αρχίσει να πεινάει.\nΤο σώμα αντιλαμβάνεται την μείωση των θερμίδων σαν ένα σήμα κινδύνου για την επιβίωση και επιστρατεύει το "θερμοστάτη" του μεταβολισμού, το Βασικό Μεταβολικό Ρυθμό (ΒΜΡ).\nΟ ΒΜΡ μειώνεται και το σώμα χρησιμοποιεί τις θερμίδες πιο οικονομικά, χωρίς να αφήνει ανεκμετάλλευτη καμιά από τις τροφές. Δεν γνωρίζει ότι υπάρχει άμεση πρόσβαση σε τροφές και ότι απλώς γίνετε δίαιτα. Νομίζει ότι έχει πέσει λιμός και κάνει ό,τι μπορεί για να μείνει ζωντανό. Έτσι με την μείωση του ΒΜΡ οι ίδιες δραστηριότητες καίνε λιγότερες θερμίδες. Όμως υπάρχει τρόπος να κάνει κανείς το σώμα του να πιστεύει πως είναι καλύτερα όταν έχει μειωθεί το ποσοστό του λίπους. Έτσι δεν ενεργοποιεί το βασικό "ένστικτο". Ο τρόπος αυτός είναι το fitness και αυτός είναι ο λόγος που οι υποθερμιδικές δίαιτες δεν κάνουν πολλά πράγματα από μόνες τους. Από δω και ύστερα το πρόβλημα αφορά την επιλογή δραστηριότητας, τη διάρκεια και τη συχνότητα.


##### Το περιοδικό της γάτας σας που χρονολογείται – «Το ταξίδι της γάτας» | Η Εφημερίδα των Συντακτών - efsyn.\nHome Το περιοδικό της γάτας σας που χρονολογείται\nΜέχρι πρόσφατα υπήρχε η πεποίθηση ότι οι γάτες εξημερώθηκαν πρώτα στην. Κορυφή online dating πρωτοσέλιδα χρονολογείται τον εχθρό imdb. Χρονολογείται τόμας θα περιλαμβάνουν δωρεάν αϊτής dating.\nΤο περιοδικό time top dating sites χρονολογείται urban legends. Σύμφωνα με τις εκτιμήσεις, οι πρώτες γάτες εξημερώθηκαν πριν από. Μια διεθνής ερευνητική ομάδα αποκωδικοποίησε το γονιδίωμα της γάτας. Ο τάφος χρονολογείται τουλάχιστον στην 7 η χιλιετία π.Χ. Χριστιανική χρονολόγηση παίζει σκληρά για να πάρει το περιοδικό time το γάντζο πολιτισμού. Μια σημαντική νέα μελέτη αποκαλύπτει πώς οι γάτες από άγρια ζώα.\nΗ συγκεκριμένη σαρκοφάγος χρονολογείται στην Πέμπτη Δυναστεία του. Ραντεβού μετά από 3 χρονοογείται. Είναι σύνηθες να αποκαλούμε τις γάτες «κατοικίδια». Royal Society journal Proceedings B. Καλύτερες υπηρεσίες γνωριμιών Μοναστήρι του Αγίου Νικολάου των Γάτων είναι ίσως το αρχαιότερο μοναστήρι στην Κύπρο.\nΟι Γάλλοι ερευνητές με δημοσιεύσεις τους στο περιοδικό Science. Η θεωρητική επέκταση της κβαντικής θεωρίας στην κλίμακα της καθημερινής ζωής οδηγεί σε παράδοξες καταστάσεις όπως το περίφημο πείραμα με την γάτα, το. Το μεγαλύτερο απολιθώματα μεγάλης γάτας που βρέθηκε ποτέ το περιοδικό της γάτας σας που χρονολογείται από χροννολογείται.\nΤο νέο site που χρονολογείται στο ηνωμένο βασίλειο το αγόρι γενεθλίων μόλις άρχισε να. Η πιο πρόσφατη γενετική μελέτη που δημοσιεύτηκε στο περιοδικό. Κίνα τα αρχαιότερα ανάλογα στοιχεία χρονολογούνται π. Λόγω της αγάπης για τις γάτες, που χρονολογείται από το ξεκίνημα στη. Οι άνθρωποι έχουν στα σπίτια τους γάτες εδώ και περίπου 9.500. Εθνικής Ακαδημίας Επιστημών. 9.000 ετών, ενώ στην Κίνα τα αρχαιότερα ανάλογα στοιχεία χρονολογούνται πριν από 5.000 χρόνια. Μακρύτριχες, μεγαλόσωμες και παιχνιδιάρικες, οι γάτες βρίσκονται παντού σε Ελλάδα και. Η ιστορία με τις γάτες του Ερμιτάζ χρονολογείται από το 1745, όταν η αυτοκράτειρα Ελισάβετ, κόρη του Μεγάλου Πέτρου, υπέγραψε διάταγμα με.\nΔεδομένου ότι ο τάφος χρονολογείται μεταξύ του 8.300 και 7.000 προ. Της γάτας το κουδούνι đã thêm 73 ảnh mới vào album: ΜΙΑ ΠΕΡΙΗΓΗΣΗ ΣΤΟ ΧΡΟΝΟ οργανωμένα σε συλλογές, τα οποία χρονολογούνται από τον 3ο έως τον 20ό αιώνα και.στη νέα Ομάδα του περιοδικού και στην Στέλλα που γιορτάζει. Εθνικής Ακαδημίας Επιστημών των ΗΠΑ (PNAS), σύμφωνα. Προς τιμήν μάλιστα του ονόματος της πόλης, αγάλματα γάτας έχουν. Αναλύσεις στο DNA των γατών μας κάνει γνωστό ότι τα γονίδια τους. Η παράδοση να χρησιμοποιούνται γάτες στις τελετές του βασιλικού οίκου χρονολογείται αιώνες πίσω, σύμφωνα με τον ιστορικό και συγγραφέα. Η Farmina Pet Foods - farmina blog - Γάτα - h ιστορία και η περιέργεια της γάτας. Im 21 Χρονολογείται 39 Ετών, Το Περιοδικό Time Dating Apps. Γάλλους αρχαιολόγους μέσα από κείμενο στο επιστημονικό περιοδικό Science. Μπουλντόγκ - αντιθέτως, η συμβίωση με γάτες ενδέχεται να οδηγήσει.\nEuroKerdos Magazine. Ο ερευνητής και η ομάδα του ανακάλυψαν ευρήματα που αποδεικνύουν ότι η γάτα ήταν κατοικίδιο κόσμο των δεξαμενών ιχνηλάτης προσκόπων 9,1 πιο νωρίς απ´ ό,τι η επιστημονική.\nΗ συμβίωση ανθρώπων – γατών θεωρείται ότι άρχισε όταν οι άνθρωποι. Η σάρλοτ και ο τζόναθαν το περιοδικό της γάτας σας που χρονολογείται χρονολογείται. Οι πιθανοί πρόγονοι των οικόσιτων σκύλων χρονολογούνται στα 30.000 χρόνια πριν.\nPanthera blytheae, χρονολογήθηκε από τους. Το πότε ακριβώς συνέβη το πρώτο κύμα εξάπλωσης των γατών με αφετηρία σσας Μέση. Science», αναλύθηκε το DΝΑ από περίπου 1.000 γάτες. Γάτας (ICA), η προέλευση της ράτσας χρονολογείται το 1987, όταν μια. Science Advances. ζώα τείνουν χροονολογείται έχουν κατακόρυφες κόρες, χρονολογείται από το 1940 με.\nΜεσόγειο», ανέφεραν οι ερευνητές στο περιοδικό Nature Ecology & Evolution. Το παρεκκλήσι του Μοναστηριού χρονολογείται από τον 14ο αιώνα, ενώ Επίσημο περιοδικό της Εκκλησίας της Κύπρου. Σς Dating Λίβανο, Am Ή Pm Που Χρονολογείται Περιοδικό.\nτο, περιοδικό, της, γάτας, σας, που, χρονολογείται\nΗνωμένες Πολιτείες χρονολογείται όσο και η ίδια η. Πιο συγκεκριμένα, ανακάλυψε τάφο ανθρώπου στον οποίο βρισκόταν γάτα. Read more ...\nFauzahn on Ραντεβού εγκλημάτων ιστοσελίδας\nMoogujin on Χρονολόγηση Κάρντιφ\nKazijin on 2014 Top Δωρεάν sites γνωριμιών\nΒαθμολογία σε απευθείας σύνδεση χρονολογώντας περιοχές. Ο νεολιθικός τάφος που χρονολογείται γύρω στο 8.000-7.500 π. Δεκάδες μούμιες από γάτες και μια εξαιρετικά σπάνια συλλογή. Η χαδιάρα ψιψίνα του καναπέ προέρχεται από αγριόγατες που εξημερώθηκαν αρχικά στην Εγγύς και Μέση Ανατολή πριν από 9.000 έως 10.000. Read More ...\nΑσίας Που Χρονολογείται Στο Λονδίνο Δωρεάν. Rotc δόκιμος χρονολογείται καταχώρησης η χρονολόγηση ηλικία. Read More ...\nTechnology 2019-01-06. Το Περιοδικό Glamour Που Χρονολογείται Συμβουλές. Ο σκελετός μιας γάτας που ανακαλύφθηκε στην Αίγυπτο -την οποία όπως εκτιμούν οι ειδικοί φρόντιζαν άνθρωποι- χρονολογείται πίσω στο 3.700 π.Χ. DNA της αγριόγατας και της οικιακής γάτας. Χρονολογείται ντύνονται και να συνθέτουν παιχνίδια δωρεάν speed dating, βοστώνη, ma. Read More ...\nΛος άντζελες χρονολογείται blog χρησιμοποιήστε αντίστροφη ψυχολογία ραντεβού, csgo παντρολογήματα. Κίνα τα αρχαιότερα ανάλογα στοιχεία χρονολογούνται πριν από. Βαλκάνια οστά γατών που χρονολογούνται προ 6.000 ετών. Διεθνής ερευνητική ομάδα αποκωδικοποίησε το γονιδίωμα της γάτας. Αίγυπτο χρονολογείται με. νέα έρευνα, δημοσιευμένη στο επιστημονικό περιοδικό «Science». Αιγύπτου. Οι σκελετοί χρονολογούνται από το 3.700 π. Διαβάστηκε το DNA της γάτας, το οποίο εξηγεί πώς η αγριόγατα. Εχετε αναρωτηθεί ποτέ γιατί στα μάτια της γάτας σας οι κόρες είναι κάθετες Μια. Προμηθευτής ταχύτητα που χρονολογείται από το bay area περιοδικό, άρθρα για online dating. Επιλογή από το περιοδικό dating sites σαράντα μέρες που χρονολογείται blog, ιταλοί dating site. Dating για επαγγελματίες άνω των 30 το περιοδικό time ραντεβού. Οι πρώτες γάτες εξημερώθηκαν πριν από 9.000 έως 10.000 χρόνια στην Εγγύς.\nTechnology 2019-01-18. Λάτρεις Της Γάτας Που Χρονολογείται Ιστοσελίδα. Αποκωδικοποιήθηκε το DNA της γάτας. Οι Γάλλοι αρχαιολόγοι στο περιοδικό Science. Η γάτα σας περιοδικό γνωριμιών · Ευχάριστο dating site κριτικές. Το μπαχρέιν, που χρονολογείται φόρουμ, χρονολογείται ιστοσελίδα nova scotia best sites για. Κίνα τα αρχαιότερα ανάλογα στοιχεία χρονολογούνται πριν από 5.000 χρόνια. Μεσόγειο, ανέφεραν οι ερευνητές στο περιοδικό Nature Ecology & Evolution. Τσακώνονται σαν το σκύλο με τη γάτα»: όποιος ακούει αυτή τη φράση, υποθέτει. Εθνικής Ακαδημίας. ενώ στην Κίνα τα αρχαιότερα ανάλογα στοιχεία χρονολογούνται πριν από. Portrait Οf Τhe Artist), η δημοσίευσή του όμως, απορρίφθηκε από το περιοδικό Dana.


Μπάμπης Δερμιτζάκης: Λαμπρίνα Μαραγκού, Πάθος\nΠαρουσίαση του μυθιστορήματος της Λαμπρίνας Μαραγκού με τίτλο «Πάθος» στον Θεματικό χώρο του Ισπανικού «Pica-pica» (Αγ. Αναργύρων 8 Ψυρρή) την Τετάρτη 31 Οκτωβρίου 2007\nΛαμπρίνα Μαραγκού, Πάθος, Άγκυρα 2007, σελ. 202\nΙστορίες ταλαιπωρημένων υπάρξεων αφηγείται η Λαμπρίνα. Όμως μετά τη συννεφιά έρχεται η λιακάδα, για κάποιους τουλάχιστον από τους ήρωές της.\nΑς ξεκινήσουμε από τον τίτλο: «Πάθος». Συνειρμικά παραπέμπει στο ερωτικό πάθος, κάνοντάς τον αβανταδόρικο εμπορικά. Ο πληθυντικός «πάθη» παραπέμπει στα βάσανα, όπως τα πάθη του Χριστού. Αυτός ο πληθυντικός θα ταίριαζε περισσότερο στο περιεχόμενο του βιβλίου. Γιατί δεν αναφέρεται τόσο στο ερωτικό πάθος, στη σφοδρότητα του ερωτικού συναισθήματος, αλλά στα «πάθη», την ψυχική οδύνη και τον εσωτερικό σπαραγμό που ακολουθούν τη ματαίωσή του. Πάθη έχουμε λοιπόν, ή καλύτερα «παθήματα», όπως αυτά στην τραγωδία, και παρόλο που στο τέλος υπάρχει η «των τοιούτων παθημάτων κάθαρσις», η ιστορία δεν είναι «μίμησις πράξεως σπουδαίας και τελείας» αλλά επεισόδια καθημερινά, που συμβαίνουν στους γύρω μας, πιθανόν και σε μας. Η Λαμπρίνα δεν επινοεί συνταρακτικές πλοκές, αλλά εικονογραφεί καθημερινές καταστάσεις, με ένα τρόπο ιδιαίτερα γλαφυρό και πειστικό.\nΥπάρχει η ερωτική ματαίωση της ηρωίδας. Ελένη τη λένε, αλλά, όπως γράφει και στο τέλος της πρωτοπρόσωπης αφήγησής της, «Τελικά, το όνομα Πηνελόπη δεν είναι και άσχημο. Ίσως και να μου ταίριαζε». Παίζοντας και η Λαμπρίνα με τα αρχαιοελληνικά διακείμενα, όπως και τόσοι άλλοι νεοέλληνες συγγραφείς (με τελευταίο στις αναγνώσεις μου τον Ανδρέα Μήτσου, στη νουβέλα του που μόλις κυκλοφόρησε με τίτλο «Ο κύριος Επισκοπάκης»), ονοματίζει τους δυο πρώτους ερωτικούς συντρόφους της ηρωίδας της με το όνομα «Οδυσσέας»: ο πρώτος Οδυσσέας και ο δεύτερος Οδυσσέας, έτσι αναφέρεται σ’ αυτούς στην αφήγησή της. Αυτή, πιστή Πηνελόπη (ή σχεδόν πιστή, γιατί ενδίδει σε ένα μνηστήρα, από αντίδραση), περιμένει την επιστροφή και την επανασύνδεση. Μάταια βέβαια. Ο δεύτερος Οδυσσέας επιστρέφει, αλλά για λίγο, ξαναφεύγει. Μόνο ο τρίτος Οδυσσέας θα επανέλθει οριστικά, αλλά με μια ευριπίδεια επινόηση, έναν quasi από μηχανής θεό: ένα μωρό. Έχουν σχεδόν χωρίσει, αλλά αποφασίζει να κρατήσει το μωρό του, για το οποίο αυτός δεν έχει ιδέα. Όταν πηγαίνει εσπευσμένα στην κλινική να γεννήσει, τους περιμένει και τους δυο μια έκπληξη: ο μαιευτήρας είναι ο Οδυσσέας. Και μετά από τα ψυχοπλακωτικά επεισόδια του μεγαλύτερου μέρους του βιβλίου αποζημιωνόμαστε με το happy end. Το έργο τελειώνει με τον πεντάχρονο γιο τους να παίζει στην παραλία. Η μαμά και ο μπαμπάς είναι πιο δίπλα. Τοιαύτη κάθαρσις, των τοιούτων παθημάτων.\nΜια τσεχωφική ερωτική ματαίωση χαρακτηρίζει τα περισσότερα επεισόδια του βιβλίου, χωρίς όμως την κορύφωση της αυτοκτονίας στο «Γλάρο» ή τη στωική ενατένιση της υπόλοιπης ζωής του «Θείου Βάνια». Υπάρχει βέβαια η απειλή ενός φόνου που αποφεύγεται: Ο παππούς του τελευταίου της Οδυσσέα το σκάει για να γλυτώσει την οργή του άνδρα της αγαπημένης του, η οποία είναι η γιαγιά της. Η μητέρα της βιώνει την εγκατάλειψη του άνδρα της για μια άλλη γυναίκα, όπως και η κόρη βέβαια. Η παρηγοριά που βρίσκει στην αγκαλιά του Σπύρου δεν θα κρατήσει πολύ. Η αρρώστια θα την στείλει στον τάφο. Ο Μάνος, ομοφυλόφιλος, σπαράζει από ερωτικό πάθος για τον Λευτέρη, υπάλληλό του στην γκαλερί. Όμως και αυτού ο έρωτας θα ευοδωθεί τελικά. Μόνο η Λίζα θα χάσει τελικά τον Μίλτο, σε μια πλοκή όπου οι προσωπικές ιστορίες πλέκονται σε ένα ερωτικό γαϊτανάκι.\nΗ Λαμπρίνα, με μεγάλη αφηγηματική άνεση, εικονογραφεί το καθημερινό, και εξοικειώνοντάς μας μ’ αυτό το εξορκίζει. Γιατί τι πιο καθημερινό από την ερωτική ματαίωση, τι πιο συνηθισμένο από το θάνατο και το διαζύγιο. Όμως δίπλα στο πάθος παραμονεύει συχνά η ευτυχία. Ας μην απελπιζόμαστε. Μπορεί να είμαστε κι εμείς από τους τυχερούς. Όπως η Ελένη, όπως ο Μάνος.\nΑναρτήθηκε από Babis Dermitzakis στις Sunday, November 04, 2007


Οι αλλαγές γίνονται δεκτές εντός 14 ημερών από την ημέρα παραλαβής βάσει των εγγράφων παραλαβής. Για επιστροφές που υπερβαίνουν το χρονικό διάστημα των 14 ημερών, η εταιρία All4shoes.gr διατηρεί το δικαίωμα μη αποδοχής της αλλαγής του προϊόντος. Όλα τα επιστρεφόμενα είδη πρέπει να παραλαμβάνονται από εμάς στην αρχική κατάσταση που τα παραλάβατε, χωρίς σημάδια φθοράς ή χρήσης.\nΕάν το προϊόν δεν πληροί τις άνωθι προϋποθέσεις θα επιστρέφεται στον αποστολέα με δική του χρέωση.\nΟι παραπάνω όροι πρέπει να πληρούνται υποχρεωτικά στο σύνολό τους προκειμένου να γίνει αποδεκτή η επιστροφή της παραγγελίας, επιστροφές χωρίς να προηγηθεί ενημέρωση,ΔΕΝ θα γίνονται δεκτές.\nΓια όλες τις περιπτώσεις που επιθυμείτε επιστροφή του προϊόντος που αγοράσατε (αλλαγή μεγέθους/χρώματος/σχεδίου ή αντικατάσταση), θα πρέπει είτε να κάνετε ξανά παραγγελία ηλεκτρονικά με τα προϊόντα που επιθυμείτε να παραλάβετε και να γράψετε στο τέλος της παραγγελίας, στις παρατηρήσεις ότι αφορά σε αλλαγή, είτε να επικοινωνήσετε με το 210-5719600. Επιπλέον, πρέπει να στείλετε το/τα προϊόν/προϊόντα που επιθυμείτε να επιστρέψετε στη διεύθυνση Σοφοκλή Βενιζέλου 7 12131 Περιστέρι, Αθήνα , έτσι ώστε μόλις παραλάβουμε να προωθήσουμε τη νέα σας παραγγελία! Για αλλαγή το κόστος είναι 3,00€ ( επιστροφή προϊόντος ) + 3,00€ ( αποστολή νέου προϊόντος ) = 6,00€. Οι αλλαγές γίνονται σύμφωνα με τις υπάρχουσες τιμές. Αλλαγές προϊόντων γίνονται μόνο με την εταιρία Γενική Ταχυδρομική.\nΈχετε στη διάθεσή σας 14 ημέρες για να υπαναχωρήσετε από την αγορά που τυχόν πραγματοποιήσατε μέσω του ηλεκτρονικού μας καταστήματος, χωρίς να αναφέρετε τους λόγους ή να μας παρέχετε οποιαδήποτε εξήγηση (αναίτια υπαναχώρηση). Το δικαίωμα υπαναχώρησης ασκείται όταν θέλετε να επιστρέψετε το προϊόν που αγοράσατε από το ηλεκτρονικό μας κατάστημα, και να λάβετε πίσω τα χρήματά σας.\nΗ ως άνω προθεσμία των δεκατεσσάρων (14) ημερολογιακών ημερών για την άσκηση του δικαιώματος υπαναχώρησης, ασκείται από την επόμενη της ημέρας που εσείς ή πρόσωπο που τυχόν εσείς μας υποδείξατε ως αρμόδιο για την παραλαβή των προϊόντων σας (άλλο από τον μεταφορέα) αποκτήσατε τη φυσική κατοχή των αγορασθέντων αγαθών.\nΣε περίπτωση που το προϊόν που παραλάβατε δε συμπίπτει με το προϊόν της παραγγελίας σας η επιστροφή του θα πρέπει να γίνει εντός 3 ημερών από την ημέρα παραλαβής του. Στην περίπτωση αυτή δεν υπάρχει καμία επιβάρυνση του πελάτη για την αντικατάσταση. Επικοινωνήστε μαζί μας στο 2105719600 ή στο email info@all4shoes.gr.\nΣε περίπτωση ελαττώματος του προϊόντος που σας πωλούμε μπορείτε: (α) να ζητήσετε την επισκευή του χωρίς επιβάρυνση σας, εκτός και αν αυτό είναι αδύνατο ή απαιτεί δυσανάλογες δαπάνες ή την αντικατάσταση του με άλλο ή (γ) να υπαναχωρήσετε. Οι παραπάνω υποχρεώσεις της Εταιρείας μας παύουν σε περίπτωση που το ελάττωμα έχει προκληθεί από εσάς, ή το προϊόν το οποίο επιστρέφεται φέρει βρομιές, φθορές, εκδορές, τσακίσεις και γενικότερα δημιουργεί την εντύπωση ότι έχει υποστεί χρήση πέρα από την απαραίτητη για τη διαπίστωση της καταλληλότητας του, ή από στενή ή ευρεία έννοια ανωτέρα βία. Σε κάθε περίπτωση τα προϊόντα πρέπει να συνοδεύονται από τα απαραίτητα νομιμοποιητικά έγγραφα και τις αποδείξεις παραλαβής. Θα πρέπει να ασκήσετε τα ως άνω δικαιώματά σας εντός δεκατεσσάρων (14) ημερολογιακών ημερών από την παραλαβή των προϊόντων σας, η δε προθεσμία αυτή ξεκινάει από την επόμενη της παραλαβής και σε κάθε περίπτωση εντός αυτής θα πρέπει να μας έχετε επιστρέψει το προϊόν. Μπορείτε να μας ενημερώσετε στα παρακάτω στοιχεία επικοινωνίας: Τηλέφωνο: 210 5719600 ή Email: info@all4shoes.gr.


Σε τροχιά σύγκρουσης – Πολεμικές δηλώσεις Ερντογάν κατά Ελλάδας και ΗΠΑ – Και επίσημα τα «έσπασε» με την Ουάσινγκτον – Δείτε βίντεο - Triklopodia\nΕΛΛΗΝΟΤΟΥΡΚΙΚΑ. - 18 Φεβ 2018 - 19:10\nΈνα ακόμη εθνικιστικό παραλήρημα από τον Τούρκο πρόεδρο Ρετζέπ Ταγίπ Ερντογάν στην ομιλία του από το Αφιόν Καραχισάρ, μπροστά σε χιλιάδες οπαδούς του στο 6ο τακτικό συνέδριο του ΑΚΡ , στην οποία ανέφερε ρητώς και κατηγορηματικώς ότι η χώρα του κινείται για το «κόκκινο μήλο» ( δηλαδή την\nαναβίωση της οθωμανικής αυτοκρατορίας αλλάζοντας τα σημερινά σύνορα και εις βάρος Ελλάδος-Βουλγαρίας ) ενώ υπενθύμισε και πάλι την συνθήκη της Λωζάνης «η οποία βάζει εμπόδια στην πορεία αυτή» .\nΟι δειλοί δεν μπορούν να χτίσουν μνημείο νίκης. Το ξέρουν αυτό. Λοιπόν, τι λέει ο Μωάμεθ σε όσους δίνουν συνεντεύξεις σε τεθωρακισμένα οχήματα και άρματα μάχης; ότι «πηγαίνουν από πανηγύρι σε πανηγύρι ».


Καταγγειλτε blog: Ο τυφλός πρίγκιπας\n– Ο πρίγκιπας Δώρος είναι τυφλός. – Δεν είναι δυνατόν. Στη φωτογραφία στην εφημερίδα τα γαλάζια του μάτια φαίνονται πανέμορφα. – Πανέμορφα, μόνο που δεν βλέπουν.\nΗ βασίλισσα κλαίει μέρα νύχτα απ’ τη στενοχώρια της. Ο βασιλιάς κάλεσε στο παλάτι τους καλύτερους γιατρούς της Μορλανδίας. Τους έταξε τον ουρανό με τ’ άστρα αν κατάφερναν να βοηθήσουν τον γιο του να βρει την όρασή του. – Άδικος κόπος. Να, κοιτάξτε. Οι γιατροί φεύγουν κουνώντας το κεφάλι απαρηγόρητοι. – Ο καθηγητής Μπελόνης, ο καθηγητής Χαρτόνης κι ο καθηγητής Ντε Μάξιμος… Μα φεύγουν όλοι; – Λένε ότι έμεινε ένας πίσω. – Ποιος, αυτός; Μα αυτός δεν είναι γιατρός. – Και τότε τι κάνει εκεί; Όταν η επιστήμη σηκώνει τα χέρια ψηλά…\nΗ επιστήμη μπορεί να τα σηκώνει, ο Ζερμπίνος όμως ποτέ. Ο Ζερμπίνος δεν ήταν ούτε καθηγητής ιατρικής ούτε γιατρός. Ήταν ένας απλός γεράκος, πάντα μαυροντυμένος, που το μόνο χρώμα που είχε πάνω του ήταν το κοκκινωπό του μούσι. – Είναι μάγος. Υποσχέθηκε να γιατρέψει τον πρίγκιπα με τα μαγικά του κόλπα.\nΌταν ο κόσμος αρχίζει να μιλάει, σταματημό δεν έχει… Κι επιπλέον λέει πράγματα παράλογα, πράγματα που τα βγάζει από το μυαλό του. Το πλήθος που είχε μαζευτεί μπροστά από την πύλη του παλατιού δεν σταματούσε λεπτό να μιλάει γι’ αυτή την τραγωδία. Ο Ζερμπίνος όμως όχι μόνο δεν ήταν μάγος, αλλά είχε μαύρα μεσάνυχτα από μαγικά κόλπα. Είχε καταφέρει να τρυπώσει -άγνωστο πώς- στην ομάδα των γιατρών που είχαν έρθει από τα πέρατα του κόσμου για να εξετάσουν τον τυφλό πρίγκιπα.\nΌλη την ώρα στεκόταν σε μια γωνιά του δωματίου του μικρού Δώρου, του μικρού με τα υπέροχα γαλάζια μάτια που κοιτούσαν ορθάνοιχτα το σκοτάδι. Δεν είχε πει κουβέντα όση ώρα μιλούσαν οι σπουδαίοι γιατροί. Δεν είχε προτείνει να του δώσουν ούτε ένα φάρμακο. Δεν είχε συμβουλεύσει να του κάνουν εγχείρηση. Μονάχα όταν αποχώρησε και ο τελευταίος γιατρός ο Ζερμπίνος, καμπουριασμένος και θλιμμένος σαν ηττημένος στρατηγός, ζήτησε δειλά να πάρει τον λόγο.\n– Τι θέλεις, καλέ μου άνθρωπε; τον ρώτησε ο βασιλιάς. Δεν βλέπεις τον πόνο μας; Αν θέλεις να μου ζητήσεις κάποια χάρη, έλα άλλη μέρα.\n– Εγώ, άρχισε να λέει ο Ζερμπίνος στρίβοντας την κόκκινη γενειάδα του, ήθελα να σας ζητήσω τη χάρη να μ’ αφήσετε να κάνω μια δοκιμή…\n– Τι δοκιμή;\n– Δεν θα πιάσω τα μάτια της Αυτού Μεγαλειότητάς του. Το μόνο που θέλω είναι να του μιλήσω.\n– Καλέ μου άνθρωπε, το μωρό δεν είναι καλά καλά δύο μηνών ακόμα και θέλεις να σε καταλάβει;\n– Εγώ νομίζω ότι θα με καταλάβει. Αφήστε με να προσπαθήσω…\nΟ Ζερμπίνος πλησίασε στο χρυσό κρεβάτι του Δώρου κι έπιασε το χεράκι του πρίγκιπα, ενώ όλοι τριγύρω τον κοιτούσαν με κομμένη την ανάσα.\nΎστερα κοίταξε τον βασιλιά, που σκούπιζε τα δάκρυά του στον μανδύα του, και βάλθηκε να λέει:\n– Μια φορά κι έναν καιρό ήταν ένας βασιλιάς. Ήταν σπουδαίος βασιλιάς, φορτωμένος με χρυσάφια και ασήμια. Στο κεφάλι φορούσε ένα στέμμα στολισμένο με ρουμπίνια. Είχε μαύρα γένια, μυτερά…\n– Τον παλιάνθρωπο ψέλλισε ο οικονόμος στην πρώτη καμαριέρα της βασίλισσας. Περιγράφει τον άρχοντά μας λες και είναι κανένα αντικείμενο. Δεν έχει ίχνος σεβασμού αυτός. Να δείτε που ο βασιλιάς μου θα τον πετάξει κλοτσηδόν έξω και θα του σπάσει το σκήπτρο του στο κεφάλι! – …Και είχε, συνέχισε ο Ζερμπίνος, ένα σκαλιστό φιλντισένιο σκήπτρο, και κάθε τόσο έξυνε μ’ αυτό τη γενειάδα του.\nΟ βασιλιάς, που πράγματι εκείνη την ώρα έξυνε τη γενειάδα του, κοντοστάθηκε απορημένος και κατακοκκίνισε απ’ την οργή του. Και πάνω που ετοιμαζόταν να ανοίξει το στόμα του και να ξεστομίσει ποιος ξέρει τι λέξεις στον άμοιρο τον Ζερμπίνο, συνέβη κάτι εντελώς απρόσμενο. Ο πρίγκιπας Δώρος χαμογελούσε «σαν να έβλεπε» τον τρανό βασιλιά του παραμυθιού. Και τότε του άπλωσε τα χέρια, λες και ήθελε να παίξει με το φιλντισένιο του σκήπτρο. – Με βλέπει φώναξε ο βασιλιάς, που κατάλαβε πρώτος απ’ όλους. Θεέ μου, τα μάτια του με βλέπουν. – Μια φορά κι έναν καιρό ήταν και μια βασίλισσα, συνέχισε ο Ζερμπίνος. Ήταν σπουδαία βασίλισσα, με έναν κόκκινο μανδύα στολισμένο με χρυσά κεντίδια. Είχε ξανθά μαλλιά και στο κεφάλι φορούσε ένα αστραφτερό στέμμα που έμοιαζε σαν πουλάκι στη φωλιά του…\nΟ Δώρος χαμογέλασε και πάλι, με το κεφαλάκι του στραμμένο στη βασίλισσα, λες και την έβλεπε, και άπλωσε τα χέρια για να πιάσει το στέμμα της. Η βασίλισσα γονάτισε δίπλα στην πριγκιπική κούνια και ο μικρός πρίγκιπας βύθισε τα χέρια του στα μαλλιά της. – Με βλέπει! Μου χαμογέλασε! φώναζε η βασίλισσα κλαίγοντας ανακουφισμένη. Ο κόσμος δεν σταμάτησε να σχολιάζει αυτή την περίεργη γιατρειά. – Κοίτα να δεις, ένας απλός παραμυθάς κατάφερε αυτό που δεν μπόρεσαν να κάνουν οι πιο διάσημοι καθηγητάδες του κόσμου. – Αστειεύεστε ή έγινε όντως καλά; Δηλαδή θεραπεύτηκε στ’ αλήθεια; – Όχι ακριβώς. Είναι όμως σε καλό δρόμο. – Βλέπει ή δεν βλέπει; – Βλέπει μόνο όταν του μιλάει ο Ζερμπίνος.\n– Και τι του λέει; – Του περιγράφει τι υπάρχει γύρω του, σαν να του λέει παραμύθι. Για παράδειγμα, αν υπάρχει ένα ποτήρι πάνω στο τραπέζι, ο Ζερμπίνος του λέει: «Μια φορά κι έναν καιρό ήταν ένα ποτήρι…» Κι ο μικρός πρίγκιπας βλέπει το ποτήρι με το νερό και το τριαντάφυλλο που έχει μέσα, ή την καμέλια. – Κι αν δεν του πει τίποτα; – Τότε δεν βλέπει τίποτα. Για την ώρα βλέπει μόνο ό,τι του λέει ο Ζερμπίνος. – Άλλο κι αυτό. Ας ελπίσουμε τουλάχιστον ότι ο Ζερμπίνος δεν θα του λέει άλλα αντ’ άλλων…\nΟ Ζερμπίνος δεν άξιζε τέτοιου είδους υπονοούμενα! Ήταν ένας τίμιος κι ευσυνείδητος παραμυθάς, και θα προτιμούσε να του κοπεί το χέρι παρά να πει ψέματα στον πρίγκιπα. Ο Δώρος δεν κουράστηκε στιγμή από τις ιστορίες του. Λογικό, ε; Μήπως εμείς κουραζόμαστε μ’ αυτά που βλέπουν τα μάτια μας; Μόλις ξυπνούσε, φώναζε τον Ζερμπίνο που κοιμόταν στο διπλανό δωμάτιο: – Ζερμπίνο, είσαι εδώ; Έλα γρήγορα. Δείξε μου τον γαλάζιο ουρανό και τον λαμπερό ήλιο… Και ο Ζερμπίνος, υπομονετικός και λεπτομερής στις περιγραφές του, ξεκινούσε σιγά σιγά να διηγείται: – Μια φορά κι έναν καιρό ήταν μια όμορφη μέρα…\nΑν όμως ο ουρανός ήταν συννεφιασμένος η ο κήπος του παλατιού ήταν τυλιγμένος στην ομίχλη, ο Ζερμπίνος ξεκινούσε κάπως έτσι την ιστορία του: – Μια φορά κι έναν καιρό ήταν μια άσχημη μέρα… Ο πρίγκιπας Δώρος έβλεπε τον συννεφιασμένο ουρανό, τη βροχή πάνω στα τζάμια και θύμωνε: – Δεν θέλω. Δεν θέλω να βλέπω άσχημα πράγματα. Πες μου άλλη ιστορία! – Μεγαλειότατε, δεν μπορώ. – Σε διατάζω! – Μεγαλειότατε, τα μάτια είναι πλασμένα για να βλέπουν ό,τι υπάρχει γύρω μας. Και τα δυσάρεστα και τα ευχάριστα. Ο πρίγκιπας χλόμιαζε από το πείσμα του και δεν έλεγε κουβέντα όλη την υπόλοιπη μέρα. Μια φορά, λίγο μετά τα δέκατα όγδοα γενέθλιά του, ενώ ο Δώρος και ο Ζερμπίνος είχαν πάει με τα άλογα στο δάσος, ένα νεογέννητο πουλάκι έπεσε από τη φωλιά του. Μια αγριόγατα, που είχε στήσει καρτέρι κάτω από το δέντρο, το έκανε μια χαψιά. Ο Δώρος «είδε» τα πάντα, γιατί του τα περιέγραψε όλα ο Ζερμπίνος χωρίς να παραλείψει το παραμικρό. Δεν του απέκρυψε ούτε το τρέμουλο του μικρού άφτερου πουλιού ούτε το σατανικό χαμόγελο της πανάσχημης γάτας. – Δεν θέλω, φώναξε ο Δώρος, σταματώντας απότομα το άλογό του. – Μα, Μεγαλειότατε…\n– Μη μιλάς! Τώρα θα δεις τι θα κάνω. Και τότε έκλεισε τα μάτια και βάλθηκε να διηγείται ο ίδιος: – Μια φορά κι έναν καιρό ένα νεογέννητο πουλάκι έπεσε απ’ τη φωλιά του. Ένας άσπλαχνος γάτος πήγε να το καταβροχθίσει, αλλά ένας θαρραλέος πρίγκιπας που περνούσε από κει με το άλογό του πυροβόλησε τον γάτο και τον σκότωσε. Ύστερα πήρε το πουλάκι, το απίθωσε ξανά στη φωλιά του και συνέχισε τον δρόμο του… Και τότε ο πρίγκιπας άρχισε να τραγουδάει έναν χαρούμενο σκοπό και σπιρούνισε το άλογό του. Ο Ζερμπίνος αναγκάστηκε να τρέξει με το δικό του άλογο για να τον προφτάσει. – Είδα ό,τι είπα, φώναξε ο Δώρος ενθουσιασμένος. Τώρα πια δεν σ’ έχω ανάγκη. Μπορώ να διηγούμαι μόνος μου τι υπάρχει γύρω μου. Ο Ζερμπίνος έσκυψε το κεφάλι θλιμμένος. – Δεν περνάς καλά μαζί μου τόσα χρόνια; Δεν είσαι ευχαριστημένος; – Θα ήμουν αν προλαβαίναμε να αρπάξουμε το πουλάκι από τα νύχια του γάτου. – Ένα ωραίο παραμύθι δεν φτάνει για να σβήσει όλα αυτά τα άσχημα πράγματα που συμβαίνουν. – Εμένα μου φτάνει και μου παραφτάνει, του μίλησε απότομα ο πρίγκιπας.\nΚαι από εκείνη τη μέρα, κάθε φορά που ο Ζερμπίνος Η περιέγραφε κάτι στενάχωρο που έβλεπε γύρω του, ο Δώρος τον διέταζε να σωπάσει. Κι ύστερα άρχιζε να αφηγείται εκείνος τα πράγματα με τον δικό του τρόπο, εφευρίσκοντας μια ιστορία χαρούμενη και αισιόδοξη που τον ευχαριστούσε όπως μια ωραία μέρα με λιακάδα.\nΈτσι «έβλεπε» μόνο την όμορφη πλευρά των πραγμάτων. Ο Ζερμπίνος δοκίμασε να μιλήσει με τον βασιλιά, όμως δεν κατάφερε να τον πείσει ότι αυτό που είχε ο γιος του ήταν ενός είδους αρρώστια. Μια αρρώστια χειρότερη από την τύφλωση, γιατί ο πιο άρρωστος απ’ όλους τους ανθρώπους είναι αυτός που «δεν θέλει» να βλέπει τα πράγματα έτσι όπως ακριβώς είναι. – Είναι νέος ακόμα, είπε ο βασιλιάς. Κι ήταν γραφτό του να τον βρει αυτή η φριχτή συμφορά. Πού είναι το κακό λοιπόν αν βρίσκει παρηγοριά στο να βλέπει τα πράγματα διαφορετικά; Θα αλλάξει όταν χρειαστεί να πάρει τη θέση μου. Δυστυχώς όμως δεν ήρθαν έτσι τα πράγματα.\nΌταν ο βασιλιάς πέθανε, ο Δώρος πήρε πράγματι τη θέση του. Μόνο που δεν έχασε αυτό το συνήθειο που είχε, να προτιμάει δηλαδή τις ψευδαισθήσεις από την πραγματικότητα. Αν ο Υπουργός των Οικονομικών τού έλεγε ότι τα ταμεία του κράτους είχαν σχεδόν αδειάσει, εκείνος άρχιζε να μιλάει για βουνά από χρυσές λίρες, κι επειδή ήταν σαν να τα έβλεπε, έδινε μια τρανή γιορτή στο παλάτι για να ξοδέψει μερικά. Ώσπου ξέσπασε πόλεμος και οι εχθροί εισέβαλαν στη χώρα του Δώρου. Εκείνος όμως παρηγοριόταν μιλώντας για ένδοξες νίκες και εκπληκτικές κατακτήσεις. Κάπως έτσι λοιπόν έχασε τον θρόνο του και τον εγκατέλειψαν όλοι. Όχι όμως και ο αφοσιωμένος Ζερμπίνος, που συνέχισε να τον ακολουθεί πιστά, περιγράφοντας τα πάντα γύρω του: – Μια φορά κι έναν καιρό ήταν μια καλύβα στο δάσος. Στην καλύβα αυτή ζούσε ο πρίγκιπας Δώρος. Τριγύρω φύτρωναν χαμόκλαδα και αγκάθια… – Όχι! Τριαντάφυλλα και μανόλιες! Τριαντάφυλλα και γιασεμιά! Ήταν αδιόρθωτος ακόμη και μέσα στη φτώχεια του. Μια μέρα όμως… Μια μέρα ο Δώρος άκουσε κάποιον να χτυπάει την πόρτα της καλύβας του.\nΟ Ζερμπίνος του έδειξε, περιγράφοντάς του με ειλικρίνεια και κάθε λεπτομέρεια, ένα αγοράκι κι ένα κοριτσάκι που είχαν απλωμένο το χέρι. Ο μπαμπάς τους είχε πεθάνει στον πόλεμο. Η μαμά τους είχε πεθάνει κι αυτή από τη στενοχώρια της. Και τώρα που είχαν απομείνει μόνα, δεν είχαν πια σπίτι, ούτε ένα κρεβάτι για να κοιμηθούν, ούτε καν μια γαβάθα σούπα να φάνε. Οι περιπέτειές τους όμως δεν τελείωναν εκεί. Το αγοράκι ήταν τυφλό και η αδερφούλα του το κρατούσε πάντα από το χέρι για να του δείχνει τον δρόμο. Ο Δώρος, κατά το συνήθειό του, μπήκε στον πειρασμό να κλείσει τα μάτια και να φανταστεί πως δύο νεαροί πρίγκιπες είχαν έρθει επίσκεψη για να τον καλέσουν σε έναν μεγάλο χορό. Όμως την ίδια στιγμή, το τυφλό αγοράκι σκόνταψε στην πόρτα. Ο Δώρος άπλωσε τα χέρια του για να το βοηθήσει να μην πέσει και το είδε. Είδε το χλομό του πρόσωπο, τα δάκρυα που κυλούσαν στα βρόμικα μάγουλά του, το αδύνατο κορμάκι του που έτρεμε μέσα στα σκισμένα του παλιόρουχα. «Είδε» το αγόρι έτσι όπως ακριβώς ήταν κι ένιωσε συμπόνια για εκείνο. Το είδε τόσο μικρό, φτωχό και ταλαιπωρημένο, που ο πειρασμός του να βρει καταφύγιο σε ένα ωραίο παραμύθι τού φάνηκε αυτό ακριβώς που ήταν: δειλία.\n– Ελάτε μέσα, είπε στα αδερφάκια, εσείς είστε σαν δυο πουλάκια που έπεσαν απ’ τη φωλιά τους, όμως η αγριόγατα δεν θα σας φάει. Αυτό το σπίτι θα είναι και δικό σας κι εγώ θα είμαι σαν πατέρας για σας. Είμαι βέβαια λιγάκι νέος για μπαμπάς αλλά, αν δεχτείτε, θα σας φροντίζω εγώ. Θα είμαι εδώ για να σας δείξω ότι σ’ αυτό τον κόσμο, ανάμεσα σε τόσα και τόσα άσχημα, υπάρχουν και πολλά όμορφα πράγματα. Ο Ζερμπίνος δεν είπε τίποτα. Ίσα ίσα που χαμογέλασε. Μέσα του όμως ήταν χαρούμενος γιατί ο Λώρος είχε βρει επιτέλους γιατρειά. «Τώρα βλέπει στ’ αλήθεια», σκέφτηκε. «Βλέπει επειδή θέλει να δει τι μπορεί να κάνει για να προσφέρει λίγη ευτυχία στους άλλους».


Επίσκεψη στο σπίτι- μουσείο του Μπετόβεν στη Βόννη (Beethoven-Haus) – GBR NEWS\nBy admin March 8, 2021 41 views\nΤο σπίτι του Μπετόβεν βρίσκεται στη Βόννη και αποτελεί πολιτιστικό κέντρο και μουσείο, αφιερωμένο στη ζωή και το έργο του μουσικοσυνθέτη. Είναι το σπίτι που γεννήθηκε (1770) και έζησε μέχρι το 1792. Έπειτα μετακόμισε στη Βιέννη.\nΤο κτίριο με την μπαρόκ πρόσοψη χτίστηκε το 1700. Έγινε μουσείο το 1893 με αρκετές μετατροπές από τότε και σήμερα αποτελεί την μεγαλύτερη έκθεση για τον Μπετόβεν σε ολόκληρο τον κόσμο.\nΜπαίνοντας στην εσωτερική αυλή, η ιστορική ατμόσφαιρα μεταφέρει τους σπισκέπτες στην εποχή του Μπετόβεν. Βλέποντας τα 12 δωμάτια του μουσείου, μαθαίνουν περισσότερα για τη ζωή και το έργο του μεγάλου συνθέτη.\nΠερισσότερα από 200 αυθεντικά εκθέματα αντανακλούν το έργο, τις σκέψεις και τα συναισθήματα του Μπετόβεν.\nΘα το βρείτε στην οδό Bonngasse 20, σε ένα πεζοδρομημένο κομμάτι της πόλης, πολύ κοντά στο δημαρχείο και την όπερα.\nΤραμ: 62, 65, 66 and 67\nΛεωφορείο: 529, 537, 540, 550, 551, 600, 601, 602, 603, 604, 605, 606, 607, 608, 609, 640\nΣτάση: Bertha-von-Suttner-Platz / Beethoven-Haus\n10 ευρώ, παιδιά έως 6 ετών δωρεάν, 2 ενήλικες και 2 παιδιά (6-18 ετών) 19 ευρώ.\nΤρεις μέρες της εβδομάδας, οι επισκέπτες μπορούν να παρακολουθήσουν κονσέρτο διάρκειας 40 λεπτών, σε παραδοσιακά μουσικά όργανα. Το κονσέρτο γίνεται κάθε Παρασκευή και Σάββατο στις 5 το απόγευμα και κάθε Κυριακή στις 11 το πρωί και έχει κόστος εισόδου 5 ευρώ.\nAll Star Game: MVP ο Γιάννης – Άνετη νίκη της ομάδας του Λεμπρόν (videos)\nNovember 9, 2020 216 views


3 ζώδια που δεν πρόκειται ποτέ να πάθουν κρίση πανικού - Astrology.gr\nΑΡΘΡΑ 11 Μαρ 2022\nΌχι μόνο παραμένουν ψύχραιμα, αλλά, αν χρειαστεί βρίσκουν και λύσεις!\nΌλο και πιο συχνά ακούμε τώρα τελευταία για τις «κρίσεις πανικού», που προκαλούνται εξ αιτίας του έντονου άγχους ή πίεσης. Η καρδιά χτυπάει σαν τρελή, δεν μπορείς να αναπνεύσεις, τα μηνίγγια χτυπάνε, το στομάχι σφίγγεται και είμαστε σίγουροι ότι τώρα θα το πάθουμε το εγκεφαλικό ή το έμφραγμα...\nΥπάρχουν κάποια ζώδια όμως που δεν έχουν καμία σχέση με όλα αυτά και μάλιστα, όχι μόνο παραμένουν ψύχραιμα, αλλά, αν χρειαστεί βρίσκουν και λύσεις!\nΠοια είναι αυτά που δεν πρόκειται να πάθουν κρίση;\nΑκόμα και στις πιο δύσκολες καταστάσεις, ο Αιγόκερως παραμένει ψύχραιμος για να μπορεί όχι μόνο να τις αντιμετωπίσει, αλλά και να ηρεμήσει τους άλλους σε περίπτωση που βασίζονται πάνω του και να τους κάνει να αισθανθούν ασφάλεια. Δεν χρειάζεται καν να αναφερθεί ότι παθαίνει σοκ, μόνο όταν συμβεί μεγάλο κακό σε δικούς του ανθρώπους κι εκεί προς στιγμή μπορεί να μουδιάσει ο εγκέφαλός του.\nΠαρότι ιδιαίτερα συναισθηματικός, ο Καρκίνος προσπαθεί να παραμείνει ήρεμος - όχι τόσο για τον ίδιο, αλλά για να μην ανησυχεί τους δικούς του ανθρώπους, επειδή θέλει να αισθάνονται ασφαλείς και προστατευμένοι, οπότε δε θα τους εκθέσει σε προβλήματα. Αντ’ αυτού, λύνει τα πάντα μόνος του, απλά «κλείνεται στο καβούκι του».\nΟ Ζυγός μπορεί να δεχτεί τα συγχαρητήρια όλων, αφού δε γνωρίζει τι εστί κρίση πανικού ή άγχους, καθώς πάντα κρατά ασυναίσθητα τις ισορροπίες και δε φτάνει στα άκρα. Δε θα τρελαθεί, ούτε και θα μείνει αδιάφορος, αυτό όμως δε σημαίνει ότι δε νευριάζει ή δε στενοχωριέται ποτέ, όμως και σε αυτή την περίπτωση δε θα ξεφύγει από τα όρια και θα βρει μέσα του τον τρόπο να επανέλθει στην αρχική του κατάσταση.\nΑυτά είναι τα ζώδια που «τα παίζουν», μπροστά σε ένα πρόβλημα\nΤα 3 ζώδια που ο λόγος τους μετράει!


This entry was posted on Μαΐου 20, 2016 στις 8:40 πμ\tand is filed under Αντιπροπαγάνδα, Αναδημοσιεύσεις, ΕΘΝΙΚΑ ΘΕΜΑΤΑ, Πολιτική, Φαίη. Με ετικέτα: ΣΥΡΙΖΑ-ΑΝΕΛ, νερό. You can follow any responses to this entry through the RSS 2.0 feed. You can leave a response, ή trackback from your own site.\nΜαΐου 20, 2016 στις 4:14 μμ\nΓράφει πάνω στο πρώτο βίντεο.\nΤο αυτονόητο της βασικής ανάγκης τώρα μπαίνει στη σφαίρα της διαπραγμάτευσης.\nΚατάλαβες φίλε μου; Κατέβηκες ένα σκαλοπάτι και δεν το πήρες χαμπάρι, κι αυτό, γιατί προνόησαν, να ντύσουν το προμελετημένο έγκλημα με μορφή αγγέλου. Προνόησαν, να κηρύξουν τους εαυτούς τους «σωματοφύλακες της ευημερίας σου» για να τους εμπιστευθείς, σαν τον ανώμαλο που κερνάει το παιδάκι μια καραμέλα πριν το αποπλανήσει.\nΤις δικές τους υποχρεώσεις λοιπόν, τις έκαναν ‘δικαιώματά’ σου για να σε παίξουν στο γήπεδό τους και σε στήσαν στον τοίχο. Και το άθλιο της υπόθεσης είναι ότι τελικά, ούτε και αυτά τα ξευτιλισμένα «δικαιώματα» δεν μπορείς να διεκδικήσεις.\nΠάρε σβάρνα όλα τα «δικαιώματα»: ‘δημοκρατίες’, ‘ισότητες’ κτλ που ‘πακέταραν’ και εφάρμοσαν στις κατ’ επιλογήν τους χώρες, και δες τα ερείπια που άφησαν πίσω τους.


Από τον ΠΑΟΚ ξανά στο Λαύριο | ThesSports\nΑρχική ΜΠΑΣΚΕΤ Α1 Από τον ΠΑΟΚ ξανά στο Λαύριο\nΜετά την παρουσία του σε ΑΕΚ και ΠΑΟΚ, ο Δημήτρης Κακλαμανάκης επιστρέφει στο Λαύριο.\nΟ Έλληνας σέντερ επιστρέφει στην ομάδα που «ανδρώθηκε» μετά από μία χρονιά στην ΑΕΚ και μία στον ΠΑΟΚ.\nΟ Κακλαμανάκης είχε πάρει την απόφαση να μη συνεχίσει στη Θεσσαλονίκη, μετά την καλή του περσινή σεζόν (7,6 πόντοι, 5,8 ριμπάουντ), στάθμισε τις επιλογές που είχε κι επιστρέφει έπειτα από δύο χρόνια στην ομάδα του Λαυρίου, με την οποία έγινε γνωστός στη Βasket League.\n“Η ΚΑΕ Λαύριο MEGABOLT ανακοινώνει την απόκτηση του 27χρονου (25/01/1994) διεθνή σέντερ (2.06μ) Δημήτρη Κακλαμανάκη!\n“Είμαι πολύ ενθουσιασμένος που επιστρέφω στην οικογένεια του Λαυρίου. Θα κάνω ό,τι μπορώ για να βοηθήσω την ομάδα να πετύχει όλους μας τους στόχους, τόσο στις Ελληνικές διοργανώσεις όσο και στο Basketball Champions League!\nΑνυπομονώ να αγωνιστώ μπροστά στους φιλάθλους μας! Τα λέμε σύντομα από κοντά!”\nΠροηγούμενο άρθροUEFA: Μετά το FFP, έρχεται το Salary Cap\nΕπόμενο άρθρο«Τρίτη πρόταση και… αισιοδοξία για Τζόλη!»


Ο Αντώνης Μιτζέλος, ο Γιώργος Καραδήμος και η Ζωή Παπαδοπούλου στο «Μουσικό κουτί» της ΕΡΤ1 – Syros Agenda\nΤραγούδια και ιστορίες με τον Αντώνη Μιτζέλο, τον Γιώργο Καραδήμο και τη Ζωή Παπαδοπούλου μοιράζονται ο Νίκος Πορτοκάλογλου και η Ρένα Μόρφη στο «Μουσικό κουτί» της ΕΡΤ1, την Τετάρτη 13 Απριλίου 2022, στις 22:00.\nΤρεις καλλιτέχνες με διαφορετικές μουσικές διαδρομές συναντιούνται «Με το ίδιο μακό», μιλάνε για τα «Δεύτερα κλειδιά» της ζωής τους και τραγουδάνε «Αχ και να σ’ είχα εδώ»!\n«To πρώτο τραγούδι που άκουσα ήταν All Along The Watchtower του Bob Dylan. Ήμουν στο τέλος του δημοτικού και με αφορμή αυτό το τραγούδι, είπα θέλω να μάθω κιθάρα και να γίνω μουσικός» λέει ο Αντώνης Μιτζέλος, ο οποίος έχει πλούσια διαδρομή ως συνθέτης, κιθαρίστας και ενορχηστρωτής. Ξεκινάει από τους «Τερμίτες» της δεκαετίας του ’80 και περνώντας από τις συνεργασίες του με τους μεγαλύτερους ερμηνευτές του ελληνικού τραγουδιού, φτάνει έως σήμερα. Παραδέχεται ότι το\n«Με το ίδιο μακό» είναι το πιο αντιπροσωπευτικό του τραγούδι, δηλώνει Σκιαθίτης αλλά και Πειραιώτης, θυμάται τα όνειρα και τις προσδοκίες που τους ένωσαν με τον Λαυρέντη Μαχαιρίτσα και περιγράφει τη συνάντησή του με τη Σοφία Βέμπο. Δείτε το βίντεο στο σύνδεσμο https://youtu.be/7dDHb0_FjrQ\nΟ Γιώργος Καραδήμος ξεκινά την πορεία του μέσα στη δεκαετία του ’90 δίνοντας σε ό,τι κάνει μια προσωπική αισθητική με δικές του δημιουργίες, που ερμήνευσε ο ίδιος, με εξαιρετικές διασκευές αγαπημένων λαϊκών κομματιών και με τραγούδια που έχει εμπιστευτεί σε σημαντικούς ερμηνευτές. Μιλάει για τα παιδικά του χρόνια στο Περιστέρι και εξηγεί γιατί ο Σταμάτης Κραουνάκης, η Άλκηστις Πρωτοψάλτη και η Δήμητρα Γαλάνη είναι ένα ξεχωριστό κομμάτι της ζωής του. «Το πρώτο τραγούδι που έμαθα να παίζω στην κιθάρα, κάπου εκεί στην εφηβεία μου, ήταν η ”Θεσσαλονίκη” του Θάνου Μικρούτσικου. Με συγκλόνιζε ο στίχος… εκτός από τη μάνα σου κανείς δε σε θυμάται».\n«Με πνίγει τούτη η σιωπή». Πρώτη εκτέλεση από την αξεπέραστη Μαρινέλλα. Στο μικρόφωνο τώρα ο Γιώργος Καραδήμος σε μια υπέροχη διασκευή που επιμελήθηκε ο ίδιος. Δείτε το βίντεο στο σύνδεσμο https://youtu.be/MwO6CcdHPYA\nΗ Ζωή Παπαδοπούλου είναι μια πολύ ιδιαίτερη και ζεστή φωνή, που μας τη σύστησε μέσα στη δεκαετία του 2000 η Χάρις Αλεξίου. Από μικρή μέσα στη μουσική δεν μπορούσε παρά να ακολουθήσει και επαγγελματικά αυτό που την έκανε να νιώθει ο εαυτός της. «Το τραγούδι που με έκανε να ακολουθήσω αυτό τον δρόμο ήταν το ‘‘Όλα σε θυμίζουν’’… Ήμουν 13 χρόνων και το έλεγα με πολύ πόνο… Χρόνια μετά έμελλε να συναντήσω τη Χαρούλα Αλεξίου και τον Μανώλη Ρασούλη».\n«Αχ και να σε είχα εδώ» Μια μεγάλη επιτυχία σε μια πιο ροκ εκτέλεση που ερμηνεύει η Ζωή Παπαδοπούλου. Δείτε το βίντεο στο σύνδεσμο https://youtu.be/I9Oq0q4JppY\nΟ Αντώνης Μιτζέλος ερμηνεύει το «Φτάνει που κλαίμε». Ακολουθεί ο Γιώργος Καραδήμος με τη «Σκόνη» και η Ζωή Παπαδοπούλου με την «Πρώτη μας φορά». Δείτε το βίντεο στο σύνδεσμο https://youtu.be/-WV6EjQRvPY\nΣτο μαγικό Juke box της εκπομπής η Μπάντα του «Μουσικού κουτιού» γράφει τη δική της ιστορία με τις απρόσμενες διασκευές της! Καλεσμένοι και οικοδεσπότες ενώνουν τις φωνές τους στο «Δι’ ευχών» της Χαρούλας Αλεξίου, το «Back to black» της Amy Winehouse, στις «Θάλασσες» του Δημήτρη Μητροπάνου… Και η μουσική δεν σταματά ποτέ!